Yesu Tsɔɔ Nɔ ni Buleɔ Mɔ Lɛɛlɛŋ | Yesu Wala Shihilɛ\nMATEO 15:1-20 MARKO 7:1-23 YOHANE 7:1\nYESU WIE ESHI ADESAI AKUSUMII\nBe ni eshwɛ fioo ni abaaye afi 32 Ŋ.B. Hehoo lɛ, Yesu miitsɔɔ nii yɛ Galilea ni ebɛ deka kwraa. No sɛɛ lɛ, eshi kɛtee Yerusalem koni eyaye Hehoo lɛ yɛ jɛmɛ taakɛ Nyɔŋmɔ Mla lɛ bi ni afee lɛ. Shi akɛni Yudafoi lɛ miitao amɛgbe Yesu hewɔ lɛ, etee lɛ nigii. (Yohane 7:1) Be ni aye Hehoo lɛ ata lɛ, eku esɛɛ eba Galilea.\nEeenyɛ efee akɛ be ni Farisifoi lɛ kɛ woloŋmalɔi lɛ jɛ Yerusalem ba Yesu ŋɔɔ lɛ, no mli lɛ eyɛ Kapernaum. Mɛni hewɔ amɛba eŋɔɔ? Amɛmiitao nɔ ko ni amɛbaadamɔ nɔ koni amɛkɛ sane afɔ̃ Yesu nɔ akɛ etɔ̃ Nyɔŋmɔ Mla lɛ nɔ. Amɛbi lɛ akɛ: “Mɛni hewɔ okaselɔi lɛ kuɔ blematsɛmɛi lɛ akusum lɛ mli lɛ? Akɛ nɔkwɛmɔnɔ lɛ, amɛfɔɔɔ amɛdɛ̃ dani amɛyeɔ nii.” (Mateo 15:2) Nyɔŋmɔ ekɛko ewebii lɛ akɛ amɛye kusum ni ji akɛ, ‘amɛfɔ amɛniji ahe kɛyashi amɛnikutso’ lɛ nɔ. (Marko 7:3) Fɛɛ sɛɛ lɛ, Farisifoi lɛ buɔ mɔ ko ni efeee nakai lɛ akɛ eetɔ̃ tɔmɔ ni yɔɔ hiɛdɔɔ.\nYɛ nɔ najiaŋ ni Yesu aahã sane ni amɛkɛfɔ̃ɔ enɔ lɛ hetoo tɛ̃ɛ lɛ, egbala amɛjwɛŋmɔ kɛtee bɔ ni amɛjeɔ gbɛ amɛkuɔ Nyɔŋmɔ Mla lɛ mli lɛ moŋ nɔ. Ebi amɛ akɛ: “Mɛni hewɔ nyɛkuɔ Nyɔŋmɔ kitã lɛ mli yɛ nyɛkusum lɛ hewɔ lɛ? Akɛ nɔkwɛmɔnɔ lɛ, Nyɔŋmɔ kɛɛ akɛ, ‘Wo otsɛ kɛ onyɛ,’ ni, ‘Mɔ ni wieɔ wiemɔi fɔji eshiɔ etsɛ aloo enyɛ lɛ, agbe lɛ.’ Shi nyɛkɛɔ akɛ, ‘Mɔ fɛɛ mɔ ni kɛɔ etsɛ aloo enyɛ akɛ: “Nɔ fɛɛ nɔ ni miyɔɔ ni kulɛ obaaná he sɛɛ lɛ, eji nɔkeenɔ ni ajɔɔ nɔ ahã Nyɔŋmɔ” lɛ, ehiaaa akɛ ewoɔ etsɛ kwraa.’”—Mateo 15:3-6; 2 Mose 20:12; 21:17.\nFarisifoi lɛ tsɔɔ akɛ, kɛ́ mɔ ko jɔɔ eshika, loo nɔ ko ni eyɔɔ lɛ nɔ ehã Nyɔŋmɔ akɛ nɔkeenɔ lɛ, eji sɔlemɔwe lɛ nii, no hewɔ lɛ, mɔ lɛ nyɛŋ ekɛfee nɔ kroko. Shi yɛ anɔkwale mli lɛ, nakai nɔ ni ajɔɔ nɔ akɛ nɔkeenɔ lɛ kãahe ehiɔ mɔ lɛ ŋɔɔ. Akɛ nɔkwɛmɔnɔ lɛ, binuu ko baanyɛ akɛɛ akɛ eshika loo enii ni eyɔɔ lɛ ji “korban,” ni tsɔɔ akɛ ejɔɔ nɔ ehã Nyɔŋmɔ loo sɔlemɔwe lɛ akɛ nɔkeenɔ, oookɛɛ nɔ ni sɔlemɔwe lɛ yɛ nii lɛ nɔ hewalɛ fe mɔ fɛɛ mɔ. Eyɛ mli akɛ shika lɛ loo nii lɛ yɛ binuu lɛ dɛŋ lolo ní ebaanyɛ ekɛfee nɔ ko moŋ, shi nɔ ni ewie lɛ tsɔɔ akɛ enyɛŋ ekɛ nakai nɔkeenɔ lɛ aye abua efɔlɔi ni edara ni ehia amɛ lɛ. Ni no hewɔ lɛ ejoɔ sɔ̃ ni kã enɔ akɛ ekwɛ amɛ lɛ naa foi.—Marko 7:11.\nNyɔŋmɔ Mla lɛ ni amɛtsɔmɔ lɛ yɛ nɛkɛ gbɛ nɔ lɛ wo Yesu mli la waa, ni eja gbɛ nakai, ekɛɛ amɛ akɛ: “Nyɛgu Nyɔŋmɔ wiemɔ lɛ yɛ nyɛkusum lɛ hewɔ. Osatofoi, eja pɛ akɛ Yesaia gba yɛ nyɛhe be ni ekɛɛ akɛ: ‘Maŋ nɛɛ kɛ amɛnaabu woɔ mi, shi amɛtsuii etsi amɛhe kɛje mihe kɛtee shɔŋŋ. Yakatswaa amɛyaa nɔ amɛjáa mi lɛ, ejaakɛ amɛtsɔɔ tsɔɔmɔi ni ji gbɔmɛi akitãi.’” Farisifoi lɛ nyɛɛɛ ajie nɔ ni Yesu wie eshi amɛ lɛ naa. No hewɔ lɛ Yesu tsɛ asafoku lɛ kɛba. Ni ekɛɛ amɛ akɛ: “Nyɛboa toi ni nyɛnua shishi: Jeee nɔ ni boteɔ gbɔmɔ daaŋ ji nɔ ni buleɔ lɛ, shi moŋ nɔ ni jɛɔ edaaŋ lɛ ji nɔ ni buleɔ lɛ.”—Mateo 15:6-11; Yesaia 29:13.\nSɛɛ mli be ni Yesu kɛ ekaselɔi lɛ yɔɔ shĩa ko mli lɛ, amɛbi lɛ akɛ: “Ole akɛ be ni Farisifoi lɛ nu nɔ ni owie lɛ amɛnane tɔ̃tɔ?” Ehere nɔ ekɛɛ: “Tso fɛɛ tso ni jeee miŋwɛi Tsɛ lɛ tɛo lɛ, abaafã. Nyɛkadia amɛsɛɛ. Gbɛtsɔɔlɔi shwilafoi ji amɛ. Belɛ, kɛ́ shwilafo tsɔɔ shwilafo gbɛ lɛ, amɛyi enyɔ lɛ fɛɛ amɛbaayagbee bu mli.”—Mateo 15:12-14.\nShi be ni Petro damɔ kaselɔi lɛ anajiaŋ ebi ni Yesu agbala nɔ ni buleɔ mɔ lɛ mli lɛ, Yesu hiɛ fee lɛ yaa. Yesu here nɔ akɛ: “Ani nyɛleee akɛ nɔ fɛɛ nɔ ni boteɔ mɔ daaŋ lɛ, musuŋ eyaa ni ajieɔ awoɔ tiafi mli? Shi nɔ fɛɛ nɔ ni jɛɔ daaŋ jeɔ kpo lɛ, tsui lɛ mli ejɛɔ, ni nomɛi buleɔ gbɔmɔ. Akɛ nɔkwɛmɔnɔ lɛ, tsui lɛ mli susumɔi fɔji, gbɔmɔgbei, gbalafitemɔi, bɔlɛnamɔ jeŋba sha, jui, amale odasei, kɛ musubɔi jɛɔ. Enɛɛmɛi ji nibii ni buleɔ gbɔmɔ; shi dɛ̃ ni afɔɔɔ dani ayeɔ nii lɛ, no buleee gbɔmɔ.”—Mateo 15:17-20.\nYesu wooo fɔ̃feemɔ he hewalɛ, asaŋ etsɔɔɔ akɛ esaaa akɛ afɔɔ dɛ̃ dani ahoɔ nii loo ayeɔ nii. Moŋ lɛ, eewie eeshi jamɔŋ hiɛnyiɛlɔi osatofoi lɛ ni kuɔ amɛhiɛ shwieɔ Nyɔŋmɔ mlai ni ja lɛ anɔ yɛ adesai akusumii ahewɔ lɛ. Anɔkwa, nifeemɔi fɔji ní jeɔ shishi yɛ tsui lɛ mli lɛ ji nɔ ni buleɔ mɔ.\nMɛɛ sane Farisifoi lɛ kɛ woloŋmalɔi lɛ kɛfɔ̃ Yesu nɔ?\nTaakɛ Yesu tsɔɔ lɛ, mɛɛ gbɛ nɔ Farisifoi lɛ jeɔ gbɛ amɛkuɔ Nyɔŋmɔ Mla lɛ mli yɛ?\nMɛɛ nibii buleɔ mɔ lɛɛlɛŋ?\nKɛmaje Mɔ Ko Kɛmaje Mɔ Ko Mɛni Buleɔ Mɔ Lɛɛlɛŋ?\njy yitso 56 bf. 136-137


Nyɔŋmɔ Tsɛ Samuel | Biblia Mli Nikasemɔi Kɛhã Gbekɛbii\nYehowa Kɛ Samuel Wie\nNo mli lɛ, Osɔfonukpa Eli yɛ bihii enyɔ ni sɔmɔɔ akɛ osɔfoi yɛ sɔlemɔ buu lɛ mli. Atsɛɔ amɛ Hofni kɛ Finehas. Hofni kɛ Finehas booo Yehowa mlai lɛ atoi, ni amɛfee maŋbii lɛ nibii gbohii pii. Kɛ́ Israelbii lɛ ba ni amɛbashã afɔle amɛhã Yehowa lɛ, Hofni kɛ Finehas foɔ loo lɛ he ni hi fe fɛɛ lɛ amɛhãa amɛhe. Eli nu nibii gbohii ni ebihii lɛ feɔ lɛ, shi efeee nɔ ko nɔ ko yɛ he. Ani Yehowa baashi amɛ ni amɛya nɔ amɛfee nibii gbohii nɛɛ?\nEyɛ mli akɛ no mli lɛ Hofni kɛ Finehas ye Samuel onukpa kwraa moŋ, shi Samuel ekaseee amɛ. Yehowa ná Samuel he miishɛɛ waa. Gbɛkɛ ko be ni Samuel ewɔ lɛ, enu ni mɔ ko miitsɛ lɛ. No hewɔ lɛ, ete shi ni ejo foi kɛtee Eli ŋɔɔ ni ekɛɛ lɛ akɛ: ‘Naa mi!’ Shi Eli kɛɛ lɛ akɛ: ‘Mitsɛko bo. Yaa ni oyawɔ.’ Samuel tee eyawɔ. Kɛkɛ ni enu ni aatsɛ lɛ ekoŋŋ. Be ni Samuel nu ni aatsɛ lɛ nɔ ni ji shii etɛ nɔ lɛ, Eli na akɛ Yehowa ji mɔ ni tsɛɔ lɛ lɛ. No hewɔ lɛ, ekɛɛ Samuel akɛ, kɛ́ enu ni aatsɛ lɛ ekoŋŋ lɛ, ekɛɛ akɛ: ‘Yehowa, wiemɔ. Otsulɔ miibo toi.’\nSamuel tee eyawɔ ekoŋŋ. Kɛkɛ ni enu ni mɔ ko miitsɛ lɛ: ‘Samuel! Samuel!’ Ehere nɔ akɛ: ‘Wiemɔ, ejaakɛ otsulɔ miibo toi.’ Yehowa kɛɛ lɛ akɛ: ‘Kɛɛmɔ Eli akɛ magbala ekɛ eweku lɛ fɛɛ toi. Ele akɛ ebihii lɛ miifee nibii gbohii yɛ misɔlemɔ buu lɛ mli, shi efeee nɔ ko nɔ ko yɛ he.’ Enɔ jetsɛremɔ lɛ, Samuel gbele sɔlemɔ buu lɛ shinaa lɛ, tamɔ bɔ ni efeɔ daa nɛɛ lɛ. Enyɛɛɛ ekɛɛ osɔfonukpa Eli nɔ ni Yehowa kɛɛ ekɛɛ lɛ lɛ, ejaakɛ eeshe gbeyei. Shi Eli tsu ayatsɛ lɛ kɛba, ni ebi lɛ akɛ: ‘Mibi, mɛni Yehowa kɛɛ bo? Kɛɛmɔ mi fɛɛ.’ No hewɔ lɛ, Samuel kɛɛ Eli nibii fɛɛ ni Yehowa kɛɛ lɛ lɛ.\nBe ni Samuel da lɛ, Yehowa shiii lɛ. Mɛi fɛɛ ni yɔɔ Israel shikpɔŋ lɛ nɔ lɛ na akɛ, Yehowa ehala Samuel akɛ gbalɔ kɛ kojolɔ.\n“Kaimɔ o-Bɔlɔ Kpele lɛ yɛ oblahiiaŋ gbii lɛ amli.”—Jajelɔ 12:1\nSanebimɔi: Mɛɛ gbɛ nɔ esoro Samuel yɛ Hofni kɛ Finehas he? Mɛni Yehowa kɛɛ Samuel?\nSamuel He Sane\nSamuel bɔi Nyɔŋmɔ sɔɔmɔ be ni eji gbekɛ fioo. Te obaafee tɛŋŋ otamɔ lɛ lɛ?\nSamuel Hala akɛ Ebaasɔmɔ Yehowa\nSamuel ná nibii gbohii ni mɛi ni yɔɔ hegbɛ lɛ fee lɛ. Mɛni ye ebua lɛ ní ehala akɛ ebaasɔmɔ Yehowa be mli ni mɛi komɛi hala akɛ amɛbaafee nibii gbohii lɛ?\nNamɔ Hala akɛ Ebaasɔmɔ Yehowa Lɛ?\nNifeemɔ nɛɛ baaye ebua gbekɛbii ni amɛye afii 6 kɛyashi 8 lɛ koni amɛnyɛ amɛle gbɔmɛi ni awie amɛhe yɛ Biblia lɛ mli lɛ.\nKɛmaje Mɔ Ko Kɛmaje Mɔ Ko Yehowa Kɛ Samuel Wie\nlfb nikasemɔ 37 bf. 90-91


Daniel Gbami Nɛ Kɔɔ Otsi 70 ɔ He ɔ Tu Mesia Bami ɔ He Munyu Kɛ Fɔ Si | Baiblo Tsɔɔmi\nBɔ Nɛ Daniel Gbami ɔ Tu Mesia Bami ɔ He Munyu Kɛ Fɔ Si Ha\nGBALƆ Daniel hi si pe jeha 500 loko a fɔ Yesu. Se Yehowa de Daniel níhi nɛ ma ha nɛ a na be pɔtɛɛ nɛ a kɛ mumi klɔuklɔu maa pɔ Yesu nu, loo a maa hla lɛ kaa Mesia loo Kristo ɔ. A de Daniel ke: “Ná nɛ o le kaa kɛ je benɛ a ma fã ke a kpale ma Yerusalem ekohu, kɛ yaa si benɛ Mesia a nɛ ji Hɛ Mi Nyɛɛlɔ ɔ maa ba a, otsi 7, kɛ otsi 62 maa be.”—Daniel 9:25, NW.\nLoko wa maa na be nɛ Mesia a maa ba a, ja wa le benɛ a je Mesia a bami be ɔ kanemi sisi kekle. Kaa bɔ nɛ gbami ɔ tsɔɔ ɔ, a je be ɔ kanemi sisi kɛ je ‘benɛ a fã ke a kpale ma Yerusalem ekohu ɔ.’ Mɛni be a ha ‘fãmi’ nɛ ɔ? Kaa bɔ nɛ Baiblo ngmalɔ Nehemia tsɔɔ nya a, a fã ke a kpale ya fia Yerusalem gbogbo ɔ ngɛ “Matsɛ Artaherhes matsɛ yemi ɔ we jeha 20 ɔ mi.” (Nehemia 2:1, 5-8, NW) Yi nɔ sane ngmali ma nɔ mi kaa, jeha 474 L.F.K. ji jeha mluku kake nɛ Artaherhes bɔni matsɛ yemi. Enɛ ɔ he je ɔ, e nɔ yemi ɔ jeha 20 ji jeha 455 L.F.K. Amlɔ nɛ ɔ, wa na be nɛ Daniel gbami nɛ kɔɔ Mesia bami be ɔ kanemi he ɔ je sisi, nɛ ji jeha 455 L.F.K.\nDaniel tsɔɔ be abɔ nɛ maa be loko ‘Mesia nɛ ji Hɛ Mi Nyɛɛlɔ ɔ’ maa ba. Gbami ɔ wo “otsi 7,” kɛ “otsi 62,” nɛ tsuo peeɔ otsi 69 ta. Be nɛ ɔ mi kɛmi ji enyɛmɛ? Baiblo sisi tsɔɔmihi fuu tsɔɔ kaa, pi ligbi kpaago nɛ peeɔ otsi nɛ a ngɛ tsɔɔe, se mohu jeha kpaago. Enɛ ɔ tsɔɔ kaa, otsi kake daa si ha jeha kpaago. Blema Yuda bi ɔmɛ le otsi nɛ a kɛ daa si ha jeha kpaago nɛ ɔ saminya. Kaa nɔ hyɛmi nɔ́ ɔ, daa jeha kpaago ɔ, a yeɔ Hejɔɔmi jeha. (2 Mose 23:10,11) Enɛ ɔ he je ɔ, otsi 69 ngɛ gbami ɔ mi ɔ tsɔɔ jeha kpaago totoe 69, loo jeha 483.\nNɔ́ nɛ piɛ wɔ peemi ji kaa wa maa bu akɔtaa. Ke wa kane jeha 483 kɛ je jeha 455 L.F.K. ɔ, e kɛ wɔ ma ba su jeha 29 K.F.S. Jeha nɛ ɔ mi tutuutu nɛ a baptisi Yesu, nɛ e ba plɛ Mesia a nɛ! * (Luka 3:1, 2, 21, 22) Anɛ bɔ nɛ Baiblo gbami nɛ ɔ ba mi ha a be nyakpɛ lo?\n^ kk. 2 Kɛ je jeha 455 L.F.K. kɛ ya si jeha 1 L.F.K. peeɔ jeha 454. Nɛ kɛ je jeha 1 L.F.K. kɛ ya si jeha 1 K.F.S. hu peeɔ jeha kake. Nɛ kɛ je jeha 1 K.F.S. kɛ ya si jeha 29 K.F.S. peeɔ jeha 28. Ke wa bua jeha etɛ nɛ ɔmɛ ɔ, kulaa peeɔ jeha 483. A “gbe” Yesu ngɛ jeha 33 ɔ mi, nɛ ji otsi nyingmi kpaagone ɔ mi. (Daniel 9 :24, 26) Hyɛ Pay Attention to Daniel’s Prophecy! yi 11, kɛ Insight on the Scriptures, Kpo 2, ba fa 899 kɛ ya si ba fa 901. Yehowa Odasefohi ji nihi nɛ pee.


Ogbãla ni Ji Enyɔ Nɔ lɛ Baanyɛ Aye Omanye | Nibii ni Haa Miishɛɛ Hiɔ Weku lɛ Mli\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bislama Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Greenland Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kazakh Kikongo Kikuyu Kiluba Kimbundu Kinyarwanda Kirghiz Kirundi Kongo Korea Kwangali Latvia Lingala Lithuania Luo Macedonia Macua Malagasy Maya Mongolia Myanmar Ngabere Norway Nzema Ossetia Otetela Papiamento (Aruba) Papiamento (Curaçao) Persia Poland Portuguese (Brazil) Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Sweden Tagalog Tajiki Tatar Thailand Tigrinya Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Vietnam Xhosa Yoruba Zapotec (Isthmus) Zulu\nNIBII NI HAA MIISHƐƐ HIƆ WEKU MLI\nOgbãla ni Ji Enyɔ Nɔ lɛ Baanyɛ Aye Omanye\nHERMAN: * “Beni mikɛ miŋa ehi shi afii 34 sɛɛ lɛ, eye kansa hela ni egbo. Beni mibote gbalashihilɛ mli ekoŋŋ lɛ, miŋa Linda nu he akɛ be fɛɛ be lɛ, mikɛ lɛ miito miklɛŋklɛŋ ŋa lɛ he. Nɔ ni fite sane lɛ fe fɛɛ ji akɛ, minanemɛi ni mikɛ amɛ ebɔ be kplaŋŋ lɛ fɔɔ miŋa ni gbo lɛ sui kpakpai ahe wiemɔ waa, ni enɛ gbaa Linda naa waa.”\nLINDA: “Beni Herman kɛ mi bote gbalashihilɛ mli sɛɛ lɛ, minu he akɛ lɛ kɛ mɛi krokomɛi ahiɛ esɔɔɔ mi tamɔ bɔ ni amɛhiɛ sɔɔ etsutsu ŋa lɛ. No mli lɛ, asumɔɔ esane waa, egbee kɛ wiemɔ ŋɔɔ, ebuɔ mɔ waa ni ebaa ejeŋ jogbaŋŋ. Bei komɛi lɛ mibiɔ mihe akɛ, ‘Ani manyɛ mabɛŋkɛ miwu kpaakpa taakɛ yoo lɛ fee lɛ lo?’”\nEŋɔɔ Herman kɛ Linda naa akɛ amɛkɛ amɛhe hi shi. Linda ni tse ewu ni ekɛhi shi klɛŋklɛŋ lɛ gbãla lɛ, tsɛɔ Herman po akɛ “kãkãlɔ ni buɔ mɔ he.” Kɛlɛ, taakɛ amɛkpɛlɛɔ nɔ lɛ, kɛ́ mɔ ko bote gbãla mli ekoŋŋ lɛ, ebaanyɛ ekɛ naagbai ni ekɛkpeee yɛ tsutsu nɔ lɛ mli lɛ akpe. *\nKɛji amrɔ nɛɛ obote gbalashihilɛ mli ekoŋŋ lɛ, te onaa gbãla nɛɛ ohaa tɛŋŋ? Yoogbayoo ko ni atsɛɔ lɛ Tamara, ni tse gbãla, ní afii etɛ sɛɛ lɛ ekɛ mɔ kroko hi shi lɛ kɛɛ akɛ: “Kɛ́ obote gbalashihilɛ mli klɛŋklɛŋ kwraa lɛ, onáa henumɔ krɛdɛɛ ko akɛ gbãla lɛ baahi shi kɛya naanɔ. Shi kɛ́ ohefatalɔ lɛ je mli loo nyɛtse gbãla, ni okɛ mɔ kroko hi shi lɛ, ekolɛ onáŋ henumɔ ni tamɔ nakai, akɛni oklɛŋklɛŋ nɔ̃ ni eyayeee omanye lɛ yɔɔ ojwɛŋmɔŋ be fɛɛ be lɛ hewɔ.”\nFɛɛ sɛɛ lɛ, hefatalɔi babaoo yɛ ni beni amɛsaa amɛbote gbalashihilɛ mli lɛ, amɛná miishɛɛ ni sɛɛ efooo. Amɛha amɛgbãla lɛ ye omanye—ni bo hu obaanyɛ oye omanye! Te obaafee tɛŋŋ? Susumɔ naagbai etɛ komɛi ni fɔɔ kaa, kɛ bɔ ni Biblia shishitoo mlai baanyɛ aye abua bo kɛkpee naa lɛ ahe okwɛ. *\nNAAGBA 1: OOBƆ MƆDƐŊ KONI OTSUTSU GBÃLA LƐ AKAGBA GBÃLA NI OYƆƆ MLI AMRƆ NƐƐ NAA.\nEllen ni yɔɔ South Africa lɛ kɛɛ akɛ: “Minyɛɛɛ majie miklɛŋklɛŋ gbalashihilɛ lɛ he saji yɛ mijwɛŋmɔŋ, titri lɛ kɛ́ mikɛ mihefatalɔ ni mikɛyɔɔ amrɔ nɛɛ fã gbɛ kɛtee hei ni mikɛ mitsutsu hefatalɔ lɛ yashara shi yɛ be ko ni eho lɛ. Bei komɛi lɛ, ebaalɛ po akɛ mikɛ miwu lɛ toɔ mitsutsu hefatalɔ lɛ he.” Yɛ gbɛ kroko nɔ lɛ, kɛ́ ohefatalɔ lɛ ebote gbalashihilɛ mli pɛŋ, ni efɔɔ nakai gbãla lɛ he wiemɔ lɛ, omli baawo la waa.\nNyɛfea nibii hei ni baaha nyɛfee ekome akɛ gbalashihilɛ mli hefatalɔi\nŊAAWOO: Esa akɛ okpɛlɛ nɔ akɛ, bo jio, ohefatalɔ lɛ jio, nyɛteŋ mɔ ko naŋ lɛ mlɛo akɛ ehiɛ baakpa eklɛŋklɛŋ gbalashihilɛ lɛ nɔ, titri lɛ kɛ́ nakai gbãla lɛ ye afii babaoo dani eba naagbee. Anɔkwa, mɛi komɛi ewie akɛ amɛkɛ amɛtsutsu hefatalɔ lɛ gbɛ́i etsɛ hefatalɔ ni amɛkɛyɔɔ amrɔ nɛɛ pɛŋ ni amɛjeee gbɛ! Te obaafee tɛŋŋ okpee shihilɛ nɛɛ loo eko ni tamɔ nakai lɛ naa lɛ? Biblia lɛ woɔ ŋaa akɛ: “Nyɛnua nyɛhewɔ shishi.”—1 Petro 3:8, New Century Version.\nKɛ́ atsĩ klɛŋklɛŋ gbãla lɛ tã lɛ, okɛ awuŋayeli akaku ohiɛ oshwie nɔ. Kɛ́ ohefatalɔ lɛ nu he akɛ esa akɛ ewie bɔ ni ekɛ etsutsu hefatalɔ lɛ hi shi eha lɛ he lɛ, jɛɛ mlihilɛ kɛ musuŋtsɔlɛ mli obo lɛ toi. Agbɛnɛ hu, kaaha ohe fee oya kɛmu sane naa akɛ ekɛ bo miito mɔ kroko lɛ he. Nuu ko ni atsɛɔ lɛ Ian ni bote gbãla mli afii nyɔŋma ni eho nɛ lɛ wie akɛ: “Kɛ́ mitsĩ mitsutsu hefatalɔ ni gbo lɛ tã lɛ, miŋa Kaitlyn enaaa lɛ akɛ eji nihiinii. Moŋ lɛ eŋɔɔ lɛ akɛ eji hegbɛ ni ená ni ekɛbaale nɔ̃ mɔ ni miji amrɔ nɛɛ.” Ekolɛ, obaana akɛ, sanegbaa ni tamɔ nɛkɛ lɛ baanyɛ aye abua bo koni otswa naanyobɔɔ ni bɛŋkɛ kpaakpa oma shi yɛ okɛ ohefatalɔ lɛ teŋ.\nOkɛ ojwɛŋmɔ ama ohefatalɔ ni okɛ yɔɔ amrɔ nɛɛ sui kpakpai ni nɔ bɛ lɛ anɔ. Anɔkwa, ekolɛ ohefatalɔ lɛ bɛ sui kpakpai loo nyɛmɔi ni otsutsu hefatalɔ lɛ jie lɛ kpo lɛ ekomɛi. Shi ekã shi faŋŋ akɛ, ekolɛ ohefatalɔ ni okɛ yɔɔ amrɔ nɛɛ hu yɛ hei ni ebɔɔ mɔdɛŋ waa yɛ. No hewɔ lɛ, okɛ ojwɛŋmɔ ama ohefatalɔ lɛ sui ni osumɔɔ lɛ anɔ, ni ohiɛ asɔ nakai sui lɛ koni okɛwaje gbãla ni oyɔɔ mli amrɔ nɛɛ, ‘shi jeee ni okɛbaato mɔ kroko nɔ he.’ (Galatabii 6:4) Nuu ko ni atsɛɔ lɛ Edmond ni ebote gbalashihilɛ mli shii enyɔ sɔŋŋ lɛ kɛ sane lɛ ba nɛkɛ: “Taakɛ bɔ ni naanyobɔi enyɔ ko bɛ ni yeɔ egbɔ lɛ, nakai nɔŋŋ gbalashihilɛi enyɔ ko hu bɛ ni yeɔ egbɔ.”\nTe obaafee tɛŋŋ okwɛ koni nibii ni yɔɔ miishɛɛ ni okaiɔ yɛ otsutsu gbãla lɛ mli lɛ akagba gbalashihilɛ ni obote mli amrɔ nɛɛ naa lɛ? Nuu ko ni atsɛɔ lɛ Jared lɛ kɛɛ akɛ: “Gbi ko lɛ, miha miŋa ni mikɛ yɔɔ amrɔ nɛɛ ná le akɛ, mitsutsu gbalashihilɛ lɛ tamɔ wolo fɛfɛo ko ni mikɛ mitsutsu ŋa lɛ ŋma. Yɛ be kɛ beaŋ lɛ, ekolɛ magbele nakai wolo lɛ mli ni majwɛŋ wɔniiashikpamɔi kpakpai lɛ ekomɛi anɔ. Shi jeee nakai wolo lɛ naa mihiɔ shi yɛ. Moŋ lɛ, amrɔ nɛɛ mikɛ miŋa etsa yaa kɛmiiŋmala wɔ diɛŋtsɛ wɔwolo, ni wolo nɛɛ naa amrɔ nɛɛ mikɛ miishɛɛ hiɔ shi yɛ.”\nKAA ENƐ OKWƐ: Bi ohefatalɔ lɛ okwɛ akɛ kɛ́ aawie tsutsu gbãla lɛ he lɛ, ani egbaa enaa lo. Kwɛmɔ ni ole be ni esaaa akɛ owieɔ tsutsu gbãla lɛ he.\nNAAGBA 2: OOBƆ MƆDƐŊ KONI ONYƐ OKƐ ONANEMƐI NI OKƐ AMƐ EBƆ BE KPLAŊ, SHI AMƐLEKO OHEFATALƆ HEE LƐ JOGBAŊŊ LƐ ASHARA.\nNuu ko ni atsɛɔ lɛ Javier ni kɛ eŋa teŋ gbãla tse, ni afii ekpaa sɛɛ lɛ ekɛ mɔ kroko bote gbãla mli ekoŋŋ lɛ kɛɛ akɛ: “Beni wɔbote gbalashihilɛ mli be fioo sɛɛ lɛ, miŋa nu he akɛ minanemɛi lɛ ekomɛi miikoli eshihilɛ mli nifeemɔi amli tsɔ.” Wu ko ni atsɛɔ lɛ Leo lɛ kɛ shihilɛ kroko kwraa kpe. Ekɛɛ akɛ: “Mɛi komɛi haa miŋa leɔ bɔ ni amɛsumɔɔ etsutsu wu lɛ sane kɛ bɔ ni amɛhiɛ tseɔ lɛ ha—ni amɛfeɔ enɛ yɛ mihiɛ tuuntu!”\nŊAAWOO: Bɔɔ mɔdɛŋ ni okɛ ohe awo onanemɛi lɛ ashihilɛ mli. Ian, ni wɔtsĩ etã kɛtsɔ hiɛ lɛ kɛɛ akɛ: “Misusuɔ akɛ bei komɛi lɛ, edɔɔ nanemɛi ni wɔkɛ amɛ ebɔ be kpalaŋŋ lɛ, ni egbaa amɛnaa akɛ amɛkɛ gbalashihilɛ mli hefatalɔi ni amɛle, shi amrɔ nɛɛ amɛkɛ mɔ kroko ebote gbalashihilɛ mli lɛ aaabɔ.” No hewɔ lɛ, ‘feemɔ mɔ ni nuɔ sane shishi, ni okɛ ohe atsɔɔ mɔ fɛɛ mɔ akɛ ohe jɔ.’ (Tito 3:2) Ha onanemɛi kɛ owekumɛi lɛ be koni amɛtsake amɛhe amɛwo shihilɛ hei lɛ amli. Bɔ ni ogbãla lɛ etsake lɛ, nakai nɔŋŋ onanemɛi lɛ hu baanyɛ atsake. Javier, ni wɔtsĩ etã kɛtsɔ hiɛ lɛ wie akɛ, beni be shwie mli lɛ, ekɛ eŋa lɛ kɛ nanemɛi ni amɛkɛbɔ be ko lɛ ateŋ bafee jogbaŋŋ ekoŋŋ. Ekɛfata he akɛ: “Shi akɛ gbalashihilɛ mli hefatalɔi lɛ, wɔbɔɔ mɔdɛŋ akɛ wɔbaaná nanemɛi heei, ni no hu ye ebua wɔ waa.”\nKɛ́ okɛ onanemɛi ni okɛbɔ be kpalaŋŋ lɛ miibɔ lɛ, susumɔ bɔ ni ohefatalɔ lɛ baanu he eha lɛ he. Akɛ nɔkwɛmɔnɔ lɛ, kɛ́ nyɛmiigba sane ni abɔi otsutsu gbãla lɛ he wiemɔ lɛ, okɛ ŋaa kɛ hiɛshikamɔ atsu nii koni ohefatalɔ ni okɛyɔɔ amrɔ nɛɛ lɛ akanu he akɛ ajie lɛ yɛ sanegbaa lɛ mli. Biblia abɛ ko kɛɔ akɛ: “Kɛ́ mɔ ko susuuu nii ahe dani ewieɔ lɛ, no lɛ nakai wiemɔi lɛ baanyɛ aye awui tamɔ adumɔɔ klante. Shi hiɛshikalɔ kwɛɔ saji ni jɛɔ enaa lɛ jogbaŋŋ. Ewiemɔi lɛ baanyɛ atsa mɛi ni epila lɛ.”—Abɛi 12:18, Holy Bible—Easy-to-Read Version.\nKAA ENƐ OKWƐ: Nyɛjwɛŋa nifeemɔi komɛi ni baanyɛ afee naagba kɛha bo loo ohefatalɔ lɛ ahe. Nyɛtsɔa hiɛ nyɛsusua gbɛ ni sa jogbaŋŋ ni nyɛbaatsɔ nɔ nyɛha saji ni nyɛnanemɛi lɛ baabibii lɛ ahetoo kɛ nibii ni amɛbaawie yɛ tsutsu gbalashihilɛ lɛ he lɛ.\nNAAGBA 3: OOBƆ MƆDƐŊ KONI ONÁ HEKƐNƆFƆ̃Ɔ YƐ OHEFATALƆ HEE LƐ MLI, EJAAKƐ KLƐŊKLƐŊ MƆ LƐ EYAYEEE ANƆKWA.\nAndrew, ni etsutsu ŋa shi lɛ lɛ wie akɛ: “Kulɛ misheɔ gbeyei akɛ abaaha minine anyɛ shi ekoŋŋ.” Sɛɛ mli lɛ, ekɛ eŋa Riley ni ekɛyɔɔ amrɔ nɛɛ hi shi. Andrew kɛfata he akɛ: “Bei komɛi lɛ, mishwieɔ miyiŋ akɛ, ‘ani manyɛ matamɔ Riley klɛŋklɛŋ wu lɛ lo?’ Minu he po akɛ, ebaakpɛ eyiŋ akɛ jeee mihe nuu ji lɛ, ni no sɛɛ lɛ ebaashi mi eyawo mɔ kroko.”\nŊAAWOO: Kaashashao shi akɛ okɛ ohefatalɔ lɛ baasusu saji ni gbaa onaa lɛ ahe. Biblia lɛ kɛɔ akɛ: “Kɛ́ ajinatoo bɛ lɛ, yiŋtoi feɔ yaka.” (Abɛi 15:22) Naagbee aahu lɛ, ajinatoo ye ebua Andrew kɛ Riley ni amɛteŋ mɔ fɛɛ mɔ hé enaanyo eye. Andrew wie akɛ: “Mikɛɛ Riley akɛ kɛ́ mikɛ naagbai miikpe lɛ, mikɛ gbalatsemɔ efeŋ gbɛ ni yɔɔ mlɛo ni mikɛbaatao naagbai lɛ anaa tsabaa, ni Riley hu wo mi shi nakai nɔŋŋ. Fiofio lɛ, mibaná hekɛnɔfɔ̃ɔ kwraa yɛ emli.”\nKɛ́ ohefatalɔ ni okɛ yɔɔ amrɔ nɛɛ nine nyɛ shi yɛ etsutsu gbãla lɛ mli lɛ, feemɔ bɔ fɛɛ bɔ ni obaanyɛ koni oha ená hekɛnɔfɔ̃ɔ yɛ omli. Akɛ nɔkwɛmɔnɔ lɛ, Michel kɛ Sabine, ni amɛklɛŋklɛŋ gbãla lɛ yasha shi lɛ, ba gbeekpamɔ akɛ kɛ́ amɛteŋ mɔ ko kɛ etsutsu hefatalɔ lɛ wie lɛ, esa akɛ amɛkɛɛ amɛhe. Sabine wie akɛ: “Naashiwoo nɛɛ ha wɔnu he akɛ wɔyɛ shweshweeshwe, ni naagba ko bɛ.”—Efesobii 4:25.\nKAA ENƐ OKWƐ: Kɛ́ wu ji bo lɛ, foo husu owo bei abɔ kɛ shii abɔ ni oyeɔ okɛ yei krokomɛi gbaa sane hiɛ kɛ hiɛ, yɛ foŋ nɔ loo yɛ Intanɛt lɛ nɔ lɛ he; kɛ́ ŋa ji bo lɛ, bo hu foo husui nɛɛ nɔŋŋ yɛ okɛ hii krokomɛi asharamɔ mli.\nGbãla ni ji enyɔ nɔ babaoo eye omanye, bo hu onɔ̃ lɛ baanyɛ aye omanye. Ejaakɛ kɛ́ okɛ nɔ ni ji enyɔ nɔ nɛɛ to klɛŋklɛŋ nɔ lɛ he lɛ, ekã shi faŋŋ akɛ ole ohe jogbaŋŋ fe tsutsu lɛ. Andrew ni atsĩ etã mra mli lɛ wie akɛ: “Miná miishɛjemɔ kple ko yɛ gbãla ni mikɛ Riley bote mli lɛ mli. Beni wɔbote gbalashihilɛ mli afii 13 sɛɛ po lɛ, naanyobɔɔ gbagbalii ko kã wɔteŋ lolo—eji naanyobɔɔ ko ni wɔsumɔŋ ni eŋmɛɛ wɔ kɔkɔɔkɔ.”\n^ kk. 3 Atsake gbɛ́i lɛ.\n^ kk. 5 Eji anɔkwale akɛ soro henumɔ ni anáa beni gbele etsɛrɛ hefatalɔi amli lɛ yɛ henumɔ ni gbalatsemɔ kɛbaa lɛ he. Aje gbɛ aŋma sane nɛɛ koni eye ebua mɔ ni eyaje shihilɛ nɛɛ ateŋ eko mli lɛ koni egbãla ni ji enyɔ nɔ lɛ anyɛ aye omanye.\n^ kk. 7 Kɛ́ ootao saji ni kɔɔ gbɛi anɔ ni obaatsɔ otsɔse banumai lɛ ahe lɛ, kwɛmɔ saji srɔtoi ni awie he yɛ saneyitso ni ji “Secrets of Successful Stepfamilies” ni je kpo yɛ April 2012 Awake! ni Yehowa Odasefoi fee lɛ mli lɛ.\nBI OHE AKƐ . . .\nMɛni ji mihefatalɔ lɛ sui kpakpai komɛi ni misumɔɔ waa?\nKɛ́ aagba sane ni mitsutsu gbãla lɛ he baje mli lɛ, mɛɛ gbɛ nɔ matsɔ matsu shihilɛ lɛ he nii bɔ ni afee ni mihefatalɔ ni mikɛ yɔɔ amrɔ nɛɛ ana akɛ misumɔɔ lɛ, ni mibuɔ lɛ?\nGbalashihilɛ Gbalashihilɛ Kɛ Weku\nOWEKU LƐ BAANYƐ ANÁ MIISHƐƐ\nNyɛyea Nyɛhe Anɔkwa\nAni gbala ni afiteee lɛ pɛ tsɔɔ akɛ ayeɔ anɔkwa yɛ gbalashihilɛ mli?\nKɛmaje Mɔ Ko Kɛmaje Mɔ Ko Ogbãla ni Ji Enyɔ Nɔ lɛ Baanyɛ Aye Omanye\nGbalatsemɔ Jeee Wala Naagbee\nBɔ ni Atsuɔ Naagbai Ahe Nii Ahãa


Akɛ Biblia Mli Anɔkwale lɛ Tee Kooyigbɛ Shɔŋŋ\nWɔshiɛmɔ Nitsumɔ Lɛ\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Basque Bislama Blɔfo Catalan Chichewa Chinese Mandarin (Simplified) Chinese Mandarin (Traditional) Croatia Czech Denmark Dutch Efik Estonia Ewe Fante Finland French Ga Galician Georgia Germany Greenland Haitian Creole Hausa Hebri Hela Hungary Igbo Iloko Indonesia Italia Japan Kazakh Kinyarwanda Kirghiz Kirundi Kongo Korea Lingala Lithuania Luo Malagasy Malay Malayalam Mam Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norway Oromo Persia Poland Portugal Portugal (Portugal) Punjabi Romania Russia Serbia (Roma) Serbian (Cyrillic) Shona Sinhala Slovak Slovenia Spania Swahili Sweden Tagalog Tahiti Tajiki Tankarana Tarascan Telugu Tigrinya Tiv Tonga Turkey Tzeltal Tzotzil Ukrain Urdu Valencian Vezo Welsh Xhosa Yoruba Zapotec (Isthmus) Zulu\nYɛ afi 2014 lɛ, Yehowa Odasefoi A-Gbɛtsɔɔmɔ Kuu lɛ to gbɛjianɔ ko ni baahã akɛ Biblia mli anɔkwalei lɛ ayahã mɛi ni yɔɔ Yuropa kɛ Amerika Kooyigbɛ shɔŋŋshɔŋŋ lɛ. (Bɔfoi 1:8) Shishijee lɛ, akɛ hiɛ ma Alaska (U.S.A.), kpokpai tamɔ, Lapland (Finland), Nunavut kɛ Canada Kooyi-Anaigbɛ kpokpai lɛ anɔ.\nNo mli lɛ, Yehowa Odasefoi kɛ afii ni baashɛ nyɔŋmai ejwɛ eshiɛ yɛ hei ni etse amɛhe nɛɛ. Kɛ̃lɛ, kɛ́ Odasefoi lɛ tee lɛ, amɛyeɔ gbi fioo pɛ, ni bei pii lɛ, Biblia kasemɔ woji titri moŋ amɛhãa titri.\nYɛ gbɛjianɔ hee ni ato nɛɛ naa lɛ, nitsumɔhe niji ni kwɛɔ Yehowa Odasefoi anitsumɔ lɛ nɔ yɛ kooyigbɛ shɔŋŋshɔŋŋ lɛ fɔ̃ nine amɛtsɛ bei fɛɛ sɔɔlɔi (gbɛgbalɔi) koni kɛhooo kwaraa, amɛyaye nyɔji etɛ yɛ jɛmɛ kpokpai lɛ ekomɛi anɔ. Kɛ́ atee hei nɛɛ, ni aná mɛi saŋŋ ni baasumɔ koni akɛ amɛ akase Biblia lɛ, no lɛ shiɛlɔi lɛ baaye fe nyɔji etɛ, ni amɛbaaje asafoŋ kpee shishi koni ahãhãa Maŋshiɛmɔi, ni afee Buu-Mɔɔ nikasemɔ hu.\nAnɔkwa, shihilɛ yɛ Kooyigbɛ nɛɛ hiɛ lɛ diɛŋtsɛ enaagbai. Gbɛgbalɔi enyɔ ni akɛtee Barrow yɛ Alaska lɛ, ateŋ mɔ kome jɛ California wuoyigbɛ ni mɔ kroko lɛ jɛ Georgia, U.S.A. Klɛŋklɛŋ kwraa ni amɛtee Barrow lɛ, no mli lɛ fɛ̃i be ni; fɛ̃i lɛ naa waa kwraa tsɔ (minus 38 degrees Celsius (-36°F))! Kɛ̃lɛ, be ni shɛɔ nyɔji fioo lɛ, no mli lɛ amɛsara shĩai ni yɔɔ jɛmɛ lɛ oha mlijaa 95, ni amɛje Biblia mli nikasemɔi ejwɛ shishi; oblanyo ko ni atsɛɔ lɛ John fata mɛi ni akɛkaseɔ nii ahe. Akɛ lɛ kɛ ejɔle kaseɔ wolo ni ji Mɛni Biblia lɛ Tsɔɔ Diɛŋtsɛ? lɛ, ni egbaa enanemɛi kɛ mɛi ni ekɛtsuɔ nii lɛ nibii ni ekaseɔ lɛ. Agbɛnɛ hu, etsɔɔ JW Library app ni yɔɔ efoŋ lɛ nɔ lɛ nɔ ekaneɔ daa gbi ŋmalɛ lɛ kɛjɛɔ Ŋmalɛi lɛ Amli ni Wɔɔkwɛ Daa lɛ mli.\nGbɛjegbɛ ko kwraa bɛ ni jɛɔ Canada kpokpaa ni ji Nunavut lɛ nɔ kɛyaa Rankin. No hewɔ lɛ, gbɛgbalɔi enyɔ ta ɛroplen mli kɛtee akrowa fioo nɛɛ mli, ni amɛkɛ mɛi yaje Biblia mli nikasemɔi ashishi. Be ni nuu ko ekwɛ vidio ni ji Mɛni Yaa Nɔ yɛ Maŋtsɛyeli Asa lɛ Nɔ? lɛ egbe naa lɛ, ebi wɔ akɛ, “Mɛɛ be nyɛbaama Maŋtsɛyeli Asa yɛ biɛ?” Ekɛfata he akɛ, “Kɛ́ ama Asa lɛ, yɛ biɛ lɛ, maba asafoŋ kpee.”\nGbɛgbalɔi ni akɛtee Savukoski, yɛ Finland, he ni daa afi koŋkome ni yɔɔ jɛmɛ lɛ ayi fa fe gbɔmɛi ni yɔɔ maŋ lɛ mli lɛ toi nyɔŋma lɛ, bɔ amaniɛ akɛ, “fɛ̃i lɛ naa wa waa diɛŋtsɛ, ni snoo babaoo nɛɔ.” Kɛ̃lɛ, amɛwie akɛ be ni amɛkɛshɛ jɛmɛ lɛ hi jogbaŋŋ. Mɛni hewɔ? Amɛkɛɛ akɛ: “Wɔnyɛ wɔtsu shikpɔŋkuku lɛ mli nii jogbaŋŋ.” “Ajie snoo lɛ fɛɛ yɛ gbɛi ni yaa akrowai kɛ hei ni etsetsei amɛhe banee lɛ anɔ, ni amɛnɔ ekã shi jogbaŋŋ. Fɛ̃i lɛ naawalɛ hewɔ lɛ, mɛi babaoo hiɔ shĩa.”\nMɔdɛŋ ni wɔbɔ akɛ wɔkɛ Biblia mli anɔkwale lɛ ayahã mɛi ni yɔɔ kooyigbɛ kpokpai lɛ anɔ lɛ egbala mɛi ajwɛŋmɔ kɛba anɔkwale lɛ nɔ. Be ni gbɛgbalɔi enyɔ etee amɛyasara maŋsɔɔlɔ nukpa ko yɛ Alaska maŋ lɛ eko mli sɛɛ lɛ, maŋsɔɔlɔ lɛ kɛ sane ni amɛkɛ lɛ gba lɛ kɛ trat ni ji Mɛni Ji Nyɔŋmɔ Maŋtsɛyeli Lɛ? yawo Intanɛt lɛ nɔ, ni etsɔɔ bɔ ni ehiɛ esɔ nyɛmimɛi lɛ anitsumɔ lɛ waa ehã.\nYɛ maŋ ni ji Haines, yɛ Alaska lɛ, gbɛgbalɔi enyɔ ko fɔ̃ mɛi kpaanyɔ nine kɛba asafoŋ kpee ní afee yɛ maŋ lɛ wojiatoohe lɛ shishi, no sɛɛ lɛ, maŋ lɛ adafitswaa wolo ko bɔ amaniɛ akɛ hii enyɔ komɛi ejɛ Texas kɛ North Carolina amɛba amɛkɛ , aŋkroaŋkro miikase Biblia lɛ yɛ shĩai amli. Amaniɛbɔɔ lɛ ba naagbee nɛkɛ: “Yaa jw.org lɛ nɔ, ni okane enɛ he saji krokomɛi hu.”\nWɔnyiɛɔ nɔkwɛmɔnɔ ni Yesu fee be ni eyɔɔ shikpɔŋ lɛ nɔ lɛ sɛɛ. Mɛɛ gbɛi komɛi anɔ etsɔ eshiɛ ehã mɛi?\nNikasemɔ nɛɛ baatsɔɔ bo sane ni jɛ Nyɔŋmɔ ŋɔɔ lɛ, nɔ hewɔ ni ehe hiaa waa, kɛ nɔ ni esa akɛ ofee.\nTe Yehowa Odasefoi Feɔ Amɛsafoŋ Kpeei Lɛ Amɛhãa Tɛŋŋ?


Tafãa ko ni Ato He Gbɛjianɔ Jogbaŋŋ lɛ Wo Yibii Kɛha Mapuches ni yɔɔ Chile lɛ | Nikasemɔ\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Bicol Bislama Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Japan Kazakh Kinyarwanda Kirghiz Korea Kwangali Kwanyama Latvia Lingala Lithuania Malagasy Malay Malta Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tatar Tetun Dili Thailand Tigrinya Tiv Tsonga Turkey Twi Ukrain Umbundu Uzbek Venda Vietnam Wolaita Xhosa Yoruba Zulu\nNyɛmi yoo ko ni atsɛɔ lɛ María Isabel lɛ ji shiɛlɔ ko ni yɔɔ ekãa waa yɛ San Bernardo, ni ji maŋtiase ko ni yɔɔ Chile yɛ South America lɛ. Ekɛ eweku lɛ fɛɛ lɛ, Mapuchebii ji amɛ. Weku muu lɛ fɛɛ kɛ ekãa miiye kɛmiibua koni aná asafo yɛ Mapuchebii awiemɔ ni atsɛɔ lɛ Mapudungun hu lɛ mli.\nBeni atswa adafi akɛ abaafee Kristo gbele lɛ Kaimɔ lɛ eko yɛ Mapudungun mli, ni ákɛ akala Kaimɔ lɛ he ninefɔɔ woji 2,000 yɛ nakai wiemɔ lɛ mli lɛ, eha María Isabel susu nii ahe waa. Mɛni ebaanyɛ efee kɛye ebua? Ekai niiashikpamɔi komɛi ni tsɔɔ bɔ ni Odasefoi oblahii kɛ oblayei komɛi nyɛ amɛye amɛklasbii kɛ amɛtsɔɔlɔi odase. Ekɛ efɔlɔi gba he sane, ni amɛ fɛɛ amɛkpɛ mli akɛ María Isabel asusu gbɛ ni ebaanyɛ etsɔ nɔ ejara ninefɔɔ woji lɛ yɛ skul lɛ he. Te ekpɛ mli akɛ ebaafee lɛ tɛŋŋ?\nKlɛŋklɛŋ lɛ, María Isabel bi skul nɔkwɛlɔi lɛ gbɛ koni ekɛ ninefɔɔ wolo lɛ eko akpɛtɛ skul lɛ shinaa lɛ naa. Amɛkpɛlɛ nɔ, ni amɛjie eyi po yɛ nɔ ni eto akɛ ebaafee lɛ he. Gbi ko beni skulbii lɛ tee asɛmble lɛ, tsɔɔlɔ nukpa lɛ tswa ninefɔɔ wolo lɛ he adafi.\nNo sɛɛ lɛ, María Isabel bi gbɛ koni ekɛ woji lɛ aya klas fɛɛ klas. Beni tsɔɔlɔ ni yɔɔ klas lɛ eŋmɛ lɛ gbɛ sɛɛ lɛ, ebiɔ kɛji Mapuchebii yɛ klas lɛ. Ekɛɛ akɛ: “Misusu akɛ ekolɛ maná Mapuchebii aaafee 10 loo 15 ko kɛkɛ yɛ skul lɛ fɛɛ, shi miná mɛi ni fa fe nakai—mija ninefɔɔ woji lɛ 150 sɔŋŋ!”\n“KULƐ EEKPA MƆ KO NI HIƐ EFÃ GBƐ”\nYoo ko ni na ninefɔɔ wolo lɛ yɛ skul lɛ shinaa lɛ naa lɛ bi mɔ ni esa akɛ ena koni egbala nifeemɔ lɛ mli etsɔɔ lɛ. Ehiɛ fee lɛ yaa beni aha eyana oblayoo fioo ko ni eye afii nyɔŋma lɛ! María Isabel kɛ ŋmɔlɔ kɛɛ akɛ: “Kulɛ eekpa mɔ ko ni hiɛ efã gbɛ.” Beni María Isabel eha yoo lɛ ninefɔɔ wolo lɛ eko, ni egbala mli etsɔɔ lɛ lɛ sɛɛ lɛ, ehe yoo lɛ adrɛs bɔni afee ni ekɛ efɔlɔi ayasara lɛ ni amɛkɛ lɛ agba Nyɔŋmɔ Maŋtsɛyeli lɛ he saji babaoo. Beni Mapuchebii 27, ni yoo lɛ fata he lɛ ba Kaimɔ lɛ, shiɛlɔi 20 ni shiɛɔ yɛ Mapudungun mli lɛ ná miishɛɛ waa. Amrɔ nɛɛ, kuu nɛɛ etsɔ asafo ni miishwere waa!\nEkɔɔɔ he eko afii abɔ ni oye lɛ, ani bo hu obaanyɛ ofɔ̃ oskulbii loo mɛi ni okɛ tsuɔ nii lɛ nine kɛya Kaimɔ lɛ, maŋshiɛmɔ ko, loo kpee wulu ko shishi? Mɛni hewɔ otaooo nii amli yɛ wɔwoji lɛ amli akɛ obaaná niiashikpamɔi srɔtoi ni baaha ona gbɛ ni obaanyɛ otsɔ nɔ ofee nakai? Kɛfata he lɛ, sɔlemɔ obi Yehowa ni ekɛ emumɔ krɔŋkrɔŋ lɛ aye abua bo koni oná ekãa kɛwie ehe otsɔɔ mɛi. (Luka 11:13) Kɛ́ ofee nakai lɛ, bo hu obaaná miishɛɛ, ni nɔ ni baajɛ onitsumɔ lɛ mli kɛba lɛ baawo bo hewalɛ waa.\nKɛmaje Mɔ Ko Kɛmaje Mɔ Ko Tafãa ko ni Ato He Gbɛjianɔ Jogbaŋŋ lɛ Wo Yibii


Nibii Ni Atsa Shi Ana Ehã Ana Akɛ Biblia Lɛ Ja: Persia Nɔyeli Lɛ Tatnai\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bislama Blɔfo Bulgaria Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatia Czech Dangme Denmark Drehu Dutch Efik Estonia Ewe Fiji Finland Fon French Ga Georgia Germany Guarani Gun Haitian Creole Hausa Hebri Hela Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Japan Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mauritia Creole Maya Mbunda Mizo Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tamil Tatar Tetun Dili Thailand Tigrinya Tiv Tojolabal Tok Pisin Tonga Tshiluba Tsonga Turkey Twi Tzotzil Ukrain Umbundu Urdu Urhobo Venda Vietnam Wallis Waray-Waray Wayuunaiki Xhosa Yoruba Zande Zulu\nAŋma Tattannu gbɛ́i yɛ tɛtao nɛɛ naabu gbɛ\nAni shitsalɔi ena odaseyeli kroko ni tsɔɔ akɛ Biblia lɛ ja? Yɛ afi 2014 lɛ, sane ko ni aŋma awo Biblical Archaeology Review magazin lɛ mli lɛ hã sanebimɔ ni ji: “Mɛi ni yɔɔ Hebri Ŋmalɛi lɛ amli lɛ ateŋ mɛi enyiɛ shitsalɔi ema nɔ mi akɛ amɛhi shi diɛŋtsɛ?” lɛ hetoo. Hetoo ni amɛkɛhã ji: “Kɛ́ hooo kwraa lɛ mɛi 50!” Nuu ko ni atsĩii egbɛi tã yɛ nakai sane lɛ mli ji Tatnai. Namɔ ji lɛ? Nyɛhãa wɔsusua ehe sane fioo ni yɔɔ Biblia lɛ mli lɛ he wɔkwɛa.\nBe ko ni eho lɛ, Yerusalem yɛ Persia Nɔyeli ni yeɔ maji babaoo nɔ lɛ shishi. No mli lɛ, maŋ lɛ yɛ he ko ni Persiabii lɛ tsɛɔ jɛmɛ Across-the-River, ni tsɔɔ akɛ, eyɛ Eufrate Faa lɛ anaigbɛ. Be ni Persiabii lɛ ye Babilon nɔ kunim sɛɛ lɛ, amɛŋmɛɛ Yudafoi ni aŋɔ amɛ nom lɛ ahe, ni amɛfã amɛ ní amɛyama Yehowa sɔlemɔwe lɛ ekoŋŋ yɛ Yerusalem. (Ezra 1:1-4) Shi Yudafoi lɛ ahenyɛlɔi lɛ te shi amɛwo nitsumɔ lɛ, ni amɛfolɔ Yudafoi lɛ anaa akɛ amɛkɛ nakai nitsumɔ lɛ miitse Persia nɔyeli lɛ hiɛ atua. (Ezra 4:4-16) Be ni Dario I lɛ yeɔ nɔ lɛ (afi 522-486 D.Ŋ.B.), Persia amralo ko ni atsɛɔ lɛ Tatnai lɛ tao nakai sane lɛ mli. Biblia lɛ tsɛ lɛ “faa lɛ biɛgbɛ amralo lɛ.”—Ezra 5:3-7.\nAna tɛtaoi srɔtoi ni aŋma gbɛ́i Tatnai lɛ yɛ nɔ, ni ekolɛ tɛtaoi nɛɛ fata weku ko yinɔsane he nibii ni ana lɛ he. Tɛtao ni weku nɛɛ he sane yɔɔ nɔ ni ana Biblia mli gbɔmɔ nɛɛ gbɛ́i yɛ nɔ lɛ ji shi ko ni awo yɛ Dario I lɛ nɔyeli afi ni ji afii 20 lɛ mli, ni ji afi 502 D.Ŋ.B. akɛ abaawo nyɔmɔ ko ahã mɔ ko pɔtɛɛ ko lɛ. Etsɔɔ akɛ, “Tattannu, ni ji mɔ ni yeɔ Across-the-River” lɛ nɔ lɛ tsulɔ ji mɔ ni ye nyɔmɔ ni awo lɛ he odase. Tattannu nɛɛ ji Tatnai ni Biblia mli wolo ni ji Ezra lɛ wie ehe lɛ.\nMɛni ji nuu nɛɛ nitsumɔ? Yɛ afi 535 D.Ŋ.B. lɛ, Koresh Kpeteŋkpele lɛ to maji ni eyeɔ amɛnɔ lɛ ahe gbɛjianɔ ekoŋŋ ewo kpokpai amli, ni atsɛɔ kpokpai nɛɛ ateŋ ekome akɛ Babylon and Across-the-River. Sɛɛ mli lɛ, aja kpokpaa nɛɛ mli enyɔ, ni atsɛ ekome akɛ Across-the-River. Maji ni yɔɔ eshishi ji Coele-Syria, Foinike, Samaria, kɛ Yuda, ni eeenyɛ efee akɛ Damasko ajɛɔ ayeɔ amɛnɔ. Tatnai ye kpokpaa nɛɛ nɔ kɛjɛ aaafee afi 520 D.Ŋ.B. kɛyashi afi 502 D.Ŋ.B.\nBe ni Tatnai fã gbɛ kɛtee Yerusalem koni eyatao atuatsemɔ he sane ni akɛfolɔ Yudafoi lɛ naa lɛ mli lɛ, ebabɔ Dario amaniɛ akɛ, Yudafoi lɛ kɛɛ Koresh ni hã amɛ hegbɛ akɛ amɛma Yehowa sɔlemɔwe lɛ ekoŋŋ lɛ. Niiamlitaomɔ ni afee yɛ he ni akɛ maŋtsɛ we lɛ yinɔsane he nibii toɔ lɛ hã ana akɛ, nɔ ni Yudafoi lɛ kɛɛ lɛ ji anɔkwale. (Ezra 5:6, 7, 11-13; 6:1-3) Enɛ hewɔ lɛ, afã Tatnai ni ekatsi sɔlemɔwe lɛ maa naa, ni ebo toi.—Ezra 6:6, 7, 13.\nWɔbaanyɛ wɔwie akɛ, “Tatnai, faa lɛ biɛgbɛ amralo lɛ” efeee nɔ ko tsɔ ni sa kadimɔ yɛ yinɔsane mli. Shi kadimɔ akɛ, atsĩ etã yɛ Ŋmalɛi amli, ni akɛ egbɛnaa gbɛ́i ni sa lɛ lɛ tsɛ lɛ. Nakai sane lɛ hãa wɔ odaseyeli kroko ni tsɔɔ akɛ, nibii ni atsa shi ana lɛ maa nɔ mi diɛŋtsɛ akɛ, Biblia lɛ ja yɛ yinɔsane naa.\nWolo ko bɛ ni ená nibii ni mɛi babaoo heɔ amɛyeɔ lɛ nɔ hewalɛ yɛ be kpalaŋŋ mli tamɔ Biblia lɛ. Shi ani abaanyɛ akɛ he afɔ̃ Biblia lɛ nɔ?\nOdaseyeli Kroko Ni Shitsalɔi Ena\nBlema Nɔ Ko Ni Tsɔɔ Akɛ Maŋtsɛ David Ji Mɔ Ko Ni Hi Shi Lɛɛlɛŋ


Shihilɛ Ni Yɔɔ Miishɛɛ—Mɛni Hewɔ Anáaa?\nMƐNI hewɔ mɛi babaoo peleɔ ni amɛnáaa shishinumɔ diɛŋtsɛ yɛ amɛshihilɛi amli lɛ? “Gbɔmɔ ni yoo fɔ lɛ yɔɔ nɛɛ, kukuoo kɛkɛ ji egbii lɛ, ni emli eyi tɔ kɛ haomɔ sɔŋŋ; ekwɛ̃ɔ tamɔ fɔfɔi, ni eŋalaa; asaŋ ejoɔ foi tamɔ hɔɔŋ, ni etsɛɛɛ.” (Hiob 14:1, 2) Nɔ ko ni fite nakai adesai agbɛkpamɔi kpakpai lɛ ba klɛŋklɛŋ adesai gbalashihilɛ mli hefatalɔi lɛ anɔ yɛ Paradeiso.\n2 Bɔni afee ni adesai aweku lɛ aná miishɛɛ jogbaŋŋ lɛ, esa akɛ amɛná amɛkɛ Nyɔŋmɔ teŋ wekukpaa kpakpa—nɔ ni baa trukaa, ni jeee nɔnyɛɛ naa. (5 Mose 30:15-20; Yoshua 24:15) Yehowa miitao toiboo kɛ jamɔ ni jɛ tsuiŋ, ní jɛ suɔmɔ mli. (5 Mose 6:5) No hewɔ lɛ Yehowa kɛ naatsĩi ko ni ha klɛŋklɛŋ gbɔmɔ lɛ ná hegbɛ ni ekɛaatsɔɔ anɔkwa ni eyeɔ kɛjɛɔ etsuiŋ lɛ tsu nii yɛ Eden trom lɛ mli. Nyɔŋmɔ kɛɛ Adam akɛ: “Trom lɛ mli tsei lɛ fɛɛ nɔ yibii lɛ ye bɔ ni osumɔɔ; shi ekpakpa kɛ efɔŋ lee tso lɛ yibii lɛ kaaye eko; ejaakɛ gbi nɔ ni oooye eko lɛ, gbo ooogbo!” (1 Mose 2:16, 17) Kaa ni yɔɔ mlɛo kwraa ji enɛ. Yehowa gu Adam koni ekaye tsei fɛɛ ni yɔɔ abɔɔ lɛ mli lɛ ateŋ ekome pɛ nɔ yibii. Nakai tso lɛ feɔ hegbɛ ni Bɔlɔ ni yɔɔ nilee fe mɛi fɛɛ lɛ yɔɔ ni ekɛaatsɔɔ nɔ ni hi kɛ nɔ ni ehiii he mfoniri. Klɛŋklɛŋ nuu lɛ kɛ famɔ ni Nyɔŋmɔ kɛha nɛɛ ha eŋa ní Yehowa kɛ lɛ ha lɛ akɛ “hefatalɔ ko ni sa [Adam]” lɛ. (1 Mose 2:18) Amɛyi enyɔ lɛ fɛɛ ná gbɛjianɔtoo—akɛ amɛaahi Nyɔŋmɔ nɔyeli shishi—nɛɛ he miishɛɛ, ni amɛkɛ hiɛsɔɔ ba amɛhe shi amɛha esuɔmɔnaa nifeemɔ, ni yɛ nakai feemɔ mli lɛ amɛjie suɔmɔ ni amɛyɔɔ kɛha amɛ-Bɔlɔ kɛ Wala-Halɔ lɛ kpo.\n3 Kɛkɛ ni gbi ko lɛ, onufu ko kɛ Hawa wie, ni ebi akɛ: “Lɛɛlɛŋ, Nyɔŋmɔ kɛɛ akɛ: Nyɛkaye trom lɛ mli tsei ayibii lɛ fɛɛ eko lɛ?” Hawa ha hetoo akɛ agu amɛ akɛ amɛkaye “tso ni yɔɔ trom lɛ teŋ lɛ” ni ji ekpakpa kɛ efɔŋ lee tso lɛ pɛ nɔ yibii, ‘koni amɛkagboi.’—1 Mose 3:1-3.\n4 Namɔ ji onufu nɛɛ? Biblia wolo ni ji Kpojiemɔ lɛ yɔseɔ “blema onufu lɛ” akɛ mɔ “ní atsɛɔ lɛ diabolo [naafolɔlɔ loo abonsam] lɛ kɛ satan [henyɛlɔ] lɛ ní shishiuɔ jeŋ muu lɛ fɛɛ lɛ.” (Kpojiemɔ 12:9) Ani Nyɔŋmɔ ji mɔ ni bɔ Satan Abonsam? Dabi, Yehowa nitsumɔi lɛ yeɔ emuu ni ehi. (5 Mose 32:4) Nɛkɛ mumɔŋ bɔɔ nɔ nɛɛ fee ehe Abonsam ni eshishi ji “Heguɔgbelɔ” kɛ Satan ni eshishi ji “Shitee-kɛ-wolɔ.” “Lɛ diɛŋtsɛ ekɔnɔ ni gbalaa lɛ ni lakaa lɛ” lɛ ji akɔnɔ ni ená akɛ enine aaashɛ gbɛhe ni Nyɔŋmɔ yɔɔ lɛ nɔ, ni eje shishi etse atua eshi Bɔlɔ lɛ.—Yakobo 1:14.\n5 Satan Abonsam tee nɔ ekɛɛ Hawa akɛ: “Jeee gboimɔ nyɛaagboi; shi moŋ le Nyɔŋmɔ le akɛ gbi nɔ ni nyɛaaye eko lɛ, nyɛhiŋmɛii aaagbele, ni nyɛaatsɔmɔ tamɔ Nyɔŋmɔ, ni nyɛaale ekpakpa kɛ efɔŋ.” (1 Mose 3:4, 5) Satan ha ekpakpa kɛ efɔŋ lee tso lɛ nɔ yibii lɛ yeli bafee nɔ ni baa mɔ tsine. Yɛ nɛkɛ gbɛ nɔ lɛ, ekɛ naataamɔ kɛɛ akɛ: ‘Nyɔŋmɔ miitsĩ nɔ kpakpa ko ni ekɛaaha bo lɛ naa. Bo lɛ ye tso lɛ nɔ yibii lɛ eko, ni obaatsɔ tamɔ Nyɔŋmɔ, ni bo diɛŋtsɛ obaanyɛ ole nɔ ni ji ekpakpa kɛ efɔŋ.’ Ŋmɛnɛ, Satan kɛ sane hesusumɔ nɛɛ nɔŋŋ miitsu nii lolo koni ekɛjie mɛi babaoo kɛjɛ Nyɔŋmɔ sɔɔmɔ mli. Ekɛɔ akɛ: ‘Feemɔ nɔ ni bo diɛŋtsɛ osumɔɔ. Bo lɛ kuu ohiɛ oshwie nɔ ni esa akɛ ofee oha Mɔ ni ha bo wala lɛ nɔ.’—Kpojiemɔ 4:11.\n6 Amrɔ nɔŋŋ ni tso lɛ nɔ yibii bafee nɔ ko ni yɔɔ akɔnɔ waa, nɔ ko ni anyɛɛɛ atsi he kɛjɛ he! Hawa tsé aduawa lɛ, ni eye, kɛkɛ ni eha ewu lɛ eko. Eyɛ mli akɛ Adam le nɔ ni baajɛ mli aba jogbaŋŋ diɛŋtsɛ moŋ, shi ebo eŋa lɛ gbee toi ni eye aduawa lɛ. Mɛni jɛ mli ba? Yehowa kɛ wiemɔi ni nyiɛ sɛɛ nɛɛ kojo yoo lɛ akɛ: “Fá maha ohejaramɔ kɛ ohɔŋɔɔ afá; jaramɔ mli ooofɔ bii yɛ, ni owu lɛ sɛɛgbɛ oootao, ni lɛ eeeye onɔ.” Ni nuu lɛ hu? “Alomɔ shikpɔŋ sũ yɛ ohewɔ, jaramɔ mli oooye enɔ nii yɛ, owala gbii abɔ fɛɛ. Ni ŋmei kɛ aŋlɛŋlɛ eeewo ehao, ni ŋa nɔ baai oooye. Ohiɛ latsaa mli oooye nii yɛ, kɛyashi beyinɔ ni oooku osɛɛ kɛaatee shikpɔŋ sũ mli, ejaakɛ emli ajieo kɛjɛ. Ejaakɛ sũ jio, ni sũ mli oooku osɛɛ kɛaatee!” Agbɛnɛ ashĩ Adam kɛ Hawa koni amɛyatao miishɛɛ kɛ tsui ni nyɔɔ mɔ mli yɛ amɛ diɛŋtsɛ amɛ gbɛtsɔɔmɔ naa. Ani mɔdɛŋ srɔtoi ni adesai bɔɔ koni amɛná shihilɛ ni yɔɔ miishɛɛ ni ŋwɛi yiŋtoo bɛ mli lɛ baaye omanye? Nitsumɔ dɛŋdɛŋ ni amɛaatsu waa koni amɛnyɛ amɛhi wala mli kɛkɛ, ní amɛfeee nɔ ko kwraa kɛwooo amɛ Bɔlɔ lɛ hiɛnyam lɛ baye nitsumɔ ni yɔɔ miishɛɛ ni ji Paradeiso ni tamɔ trom ni aaakwɛ nɔ ni akpã mli kɛya shikpɔŋ lɛ hei srɔtoi fɛɛ lɛ najiaŋ.—1 Mose 3:6-19.\n7 Gbi ni klɛŋklɛŋ adesai gbalashihilɛ mli hefatalɔi lɛ ye ekpakpa kɛ efɔŋ lee tso lɛ nɔ yibii lɛ, amɛgboi yɛ Nyɔŋmɔ hiɛ ni amɛbɔi gbɔjɔmɔ fiofio kɛbote amɛgbele diɛŋtsɛ mli. Mɛni ba amɛnɔ beni yɛ naagbee lɛ amɛgboi lɛ? Biblia lɛ kɛ shihilɛ mli ni gbohii lɛ yɔɔ lɛ he nilee haa. “Hiɛkalɔi le akɛ amɛbaagboi; shi gbohii lɛ, amɛleee nɔ ko nɔ ko, ni amɛbɛ nyɔmɔwoo ko dɔŋŋ; ejaakɛ hiɛ eje amɛkaimɔ nɔ.” (Jajelɔ 9:5; Lala 146:4) Nɔ ko ni ji “susuma” ko bɛ ni hiɔ shi yɛ gbele sɛɛ. Eshafeemɔ he toigbalamɔ ji gbele, shi jeee naanɔ piŋmɔ yɛ hɛl la ni tsoɔ mli. Kɛfata he lɛ, gbele kɛ mɔ eyaaa naanɔ miishɛɛ babaoo mli yɛ ŋwɛi. *\n8 Taakɛ bɔ ni tsɛnsi ni akɛshãa keeki ni he eboda lɛ baanyɛ aha kadimɔ nii aba keeki ni ashãa lɛ he lɛ, nakai nɔŋŋ amrɔ nɛɛ nuu kɛ yoo ni yeee emuu lɛ baanyɛ afɔ bii pɛ ni yeee emuu. Biblia lɛ tsɔɔ bɔ ni enɛ baa lɛ ehaa akɛ: “Gbɔmɔ kome nɔ esha tsɔ kɛba je lɛŋ, ni gbele tsɔ esha nɔ kɛba, ni no ha gbele lɛ tsɛŋe gbɔmɛi fɛɛ, ejaakɛ amɛ fɛɛ amɛfee esha lɛ.” (Romabii 5:12) No hewɔ lɛ, afɔ wɔ fɛɛ yɛ esha mli, ni wɔbaje yakayaka shihilɛ mli. Wala ni yɔɔ kɛha Adam seshibii lɛ batsɔ nitsumɔ dɛŋdɛŋ ni atsuɔ ni jeɔ mɔ nijiaŋ wui. Shi ani abaanyɛ afee he nɔ ko?\n^ kk. 7 Obaaná shihilɛ mli ni gbohii lɛ yɔɔ lɛ he saji babaoo ni yɔɔ miishɛɛ yɛ wolo bibioo ni ji Mɛni Baa Wɔnɔ Kɛ́ Wɔgboi, ni Watchtower Bible and Tract Society of New York, Inc. fee lɛ mli.\n1, 2. Mɛni hewɔ Nyɔŋmɔ gu akɛ akaye “ekpakpa kɛ efɔŋ lee tso lɛ” nɔ yibii lɛ eko lɛ?\n3-6. Mɛni ba adesai aweku lɛ nɔ, ní ha amɛtsu nitsumɔ dɛŋdɛŋ yɛ amɛshihilɛ mli?\n7. Mɛni baa mɔ nɔ kɛ́ egbo?\n8. Mɛni hewɔ wɔ fɛɛ wɔgboiɔ?


Yesu Ya Sɔle Ngɛ Getsemane Abɔɔ ɔ Mi | Yesu Si Himi Ngɛ Zugba a Nɔ\nYesu Kɛ He Hiami Sɔle Wawɛɛ\nYESU YA GETSEMANE ABƆƆ Ɔ MI\nYESU HE LATSA TSLE PUE SI KAA MUƆ\nBenɛ Yesu sɔle ha e bɔfo ɔmɛ ta a, ‘a la yi jemi la, nɛ a je kpo, nɛ a pue nɔ kɛ ho Oliv Yo ɔ nɔ ya.’ (Marko 14:26) A ya abɔɔ ko nɛ a tsɛɛ ke Getsemane, nɛ Yesu pɔɔ lejɛ ɔ yami ɔ mi.\nBenɛ a ya su oliv tso ɔmɛ a he ngɛ lejɛ ɔ, Yesu si e bɔfo ɔmɛ a kpɛti nihi kpaanyɔ ngɛ lejɛ ɔ. Eko ɔ, e je a he ngɛ he nɛ a guu kɛ sɛɛ abɔɔ ɔ mi ɔ, ejakaa e de mɛ ke: “Nyɛɛ hi si ngɛ hiɛ ɔ, nɛ ma ya hɛ mi bɔɔ ma ya sɔle.” Yesu ngɔ Petro, Yakobo, kɛ Yohane kɛ piɛɛ e he kɛ ho. Aywilɛho nu lɛ nɛ e de bɔfo etɛ ɔmɛ ke: “Aywilɛho nɛ nya wa miɔ nɛ e maa gbe mi; nyɛɛ hi si ngɛ hiɛ ɔ nɛ nyɛɛ kɛ mi nɛ fɔ nyɔ.”—Mateo 26:36-38.\nKɛkɛ nɛ Yesu hɛ e he ngɛ kaseli ɔmɛ a he kɛ ya se bɔɔ, nɛ e ‘bu si, nɛ e bɔni sɔlemi.’ Mɛni he e ngɛ sɔlee ngɛ ngɛ be nɛ mi wa nɛ ɔ mi? E sɔle ke: “Tsaatsɛ! O nyɛɔ níhi tsuo peeɔ! I kpa mo pɛɛ, je amanehlu kplu nɛ ɔ kɛ ho; se kɛ̃ ɔ, pi bɔ nɛ i suɔ, se bɔ nɛ mo o suɔ.” (Marko 14:35, 36) Mɛni Yesu ngɛ hlae maa tsɔɔ ɔ? Anɛ e ngɛ gbenɔ nɛ e ma gbo kaa Kpɔlɔ ɔ nya fo tue lo? Dɛbi!\nBenɛ Yesu ngɛ hiɔwe ɔ, e na bɔ nɛ ke Roma bi ɔmɛ yaa gbe nihi ɔ, a waa mɛ yi mi ha a. Akɛnɛ Yesu ba pee adesa, nɛ e ngɛ he numi, nɛ nɔ́ ma nyɛ maa ye lɛ he je ɔ, e ngɛ haoe ngɛ níhi nɛ e maa gblee mi ɔ he. Se nɔ́ nɛ ngɛ lɛ haoe pe kulaa ji gbemi nɛ a maa gbe lɛ kaa bɔ nɛ a gbeɔ yayami peeli, nɛ lɔ ɔ maa gbe e Tsɛ ɔ he guɛ ɔ. Ngɛ ngmlɛfia bɔɔ ko mi ɔ, a maa sɛu lɛ ngɛ tso nɔ kaa nɔ ko nɛ e bɔ musu kɛ si Mawu.\nBenɛ Yesu sɔle saii nɛ e kpale kɛ ya bɔfo ɔmɛ a ngɔ ɔ, e ya na mɛ nɛ a ngɛ mahe hwɔe. E de Petro ke: “Lɛɛ nyɛ nyɛ we nɛ nyɛɛ kɛ mi nɛ fɔ nyɔ ngmlɛfia kake po? Nyɛɛ fɔ nyɔ nɛ nyɛɛ sɔle, konɛ nyɛ ko sɛ ka mi.” Yesu na kaa pɔ tɔ e kaseli ɔmɛ, nɛ je hu jɔ. Enɛ ɔ he ɔ, e de ke: “Mumi ɔ lɛɛ e suɔ kaa e maa pee jã, se he lo ɔ gbede.”—Mateo 26:40, 41.\nKɛkɛ nɛ Yesu ya sɔle si enyɔne, nɛ e de Mawu kaa e je “kplu nɛ ɔ” kɛ je e nɔ. Benɛ e kpale e se ekohu ɔ, e ya na bɔfo etɛ ɔmɛ nɛ a ngɛ mahe hwɔe, be mi nɛ e sa nɛ a ko hi sɔlee konɛ a ko sɛ ka mi ɔ. Benɛ Yesu kɛ mɛ tu munyu ɔ, “a li nɔ́ nɛ a ma de lɛ.” (Marko 14:40) Yesu kpale je a he si etɛne, nɛ e ya kpla si nɛ e sɔle.\nYesu ngɛ tsui yee kaa gbemi nɛ a maa gbe lɛ kaa yayami peelɔ ɔ maa gbe e Tsɛ ɔ he guɛ. Yehowa Mawu bu e Bi ɔ sɔlemi ɔ tue, nɛ e tsɔ bɔfo ko, nɛ e ya wo lɛ he wami. Ngɛ lɔ ɔ se po ɔ, Yesu kpa we sɔlemi. E ya nɔ nɛ e “sɔle wawɛɛ pe kekle ɔ po.” E hao wawɛɛ, ejakaa tlomi nɛ ngɛ e kuɛ nɔ ɔ jiɔ nitsɛ! Lɛ nitsɛ e neneene wami, kɛ adesahi tsuo nɛ a ma he lɛ maa ye ɔ a wami ngɛ oslaa mi. Enɛ ɔ he ɔ, e ‘he latsa tsle kɛ pue si kaa muɔ.’—Luka 22:44.\nBenɛ Yesu kpale e se si etɛne kɛ ya bɔfo ɔmɛ a ngɔ ɔ, e ya na mɛ nɛ a ngɛ mahe hwɔe loloolo. E de mɛ ke: “Nyɛ he mi jɔ nyɛ nɛ nyɛ ngɛ mahe hwɔe kɛ mwɔɔ? Hyɛ! Ngmlɛfia a su ta, nɛ a maa ngɔ Nɔmlɔ Bi ɔ kɛ wo yayami peeli a dɛ mi. Nyɛɛ te nɛ waa ho. Hyɛ, nɔ nɛ ngɛ ye se blɔ tsɔɔe ɔ lɛ ma a nɛ!”—Mateo 26:45, 46.\nE HE LATSA PEE KAA MUƆ\nLuka nɛ e ji tsopa peelɔ ɔ tsɔɔ we nɔ́ nɛ ha nɛ Yesu he latsa ‘pee kaa muɔ’ ɔ mi. (Luka 22:44) Eko ɔ, Luka ngɛ tsɔɔe kaa Yesu he latsa ngɛ dɛe kɛ ngɛ si puee kaa bɔ nɛ muɔ dɛɔ kɛ pueɔ si ke nɔ ko pla a. Dr. William D. Edwards hu tsɔɔ munyu nɛ ɔ mi ngɛ blɔ kpa ko nɔ. E de ngɛ womi nɛ ji The Journal of the American Medical Association (JAMA) ɔ mi ke: “E ngɛ mi kaa nɔ́ nɛ ɔ pɔɛ bami mohu lɛɛ, se ke nɔ ko ngɛ haoe wawɛɛ ɔ, latsa nɛ ngɛ kaa muɔ (hematidrosis . . . ) ma nyɛ maa pɔ lɛ . . . Ke e ba kaa pani tsɔwi komɛ pɛ, nɛ muɔ sɛ puɔhi nɛ latsa guɔ mi kɛ jeɔ kpo ɔ mi ɔ, puɔhi nɛ ngɛ he womi ɔ nɔ ɔ a mi ma nyɛ ma bli.”\nBenɛ Yesu kɛ e bɔfo ɔmɛ je hiɔwe tsu ɔ mi ɔ, jije a ya?\nBenɛ Yesu ya ngɛ sɔlee ɔ, mɛni nɛ e bɔfo etɛ ɔmɛ pee?\nMɛni nɛ Yesu he latsa nɛ pee kaa muɔ ɔ tsɔɔ wɔ ngɛ bɔ nɛ e hao ha a he?


Wala Shihilɛ He Sane: Be Fɛɛ Sɔɔmɔ lɛ yɛ He ko ni Bɛŋkɛ Arctic Circle Lɛ | Nikasemɔ\nAfii 50 yɛ Be Fɛɛ Sɔɔmɔ lɛ mli yɛ He ko ni Bɛŋkɛ Arctic Circle Lɛ\nMɛi ni gba ji Aili kɛ Annikki Mattila\nWɔkɛɛ wɔnaanyo ko ni ji be fɛɛ sɔɔlɔ lɛ akɛ, “Ewaaa haaa bo akɛ obaatsɔ gbɛgbalɔ. Ofɔlɔi fɛɛ yɛ anɔkwale lɛ mli, ni amɛbaanyɛ amɛye amɛbua bo.” Shi ehere nɔ akɛ, “Nyɛboa toi! Wɔ fɛɛ wɔyɛ Tsɛ kome.” Sane ko ni he hiaa waa yɛ sane ni ewie nɛɛ mli: Wɔŋwɛi Tsɛ lɛ kwɛɔ etsuji ni ewajeɔ amɛ. Hɛɛ, wɔshihilɛ mli niiashikpamɔi nɛɛ maa anɔkwa sane nɛɛ nɔ mi.\nAFƆ́ wɔyi nyɔŋma awo weku ko ni yeɔ okwaa mli yɛ Ostrobothnia Kooyigbɛ yɛ Finland. Beni awuɔ Jeŋ Ta II lɛ, no mli lɛ wɔji gbekɛbii. Eyɛ mli akɛ he ni awuɔ ta lɛ yɛ lɛ kɛ he ni wɔyɔɔ lɛ jɛkɛ moŋ, shi wɔle akɛ mɛi miipiŋ waa. Beni atswa okplɛm awo Oulu kɛ Kalajoki maŋtiasei lɛ amli lɛ, wɔna ni kɔɔyɔɔ lɛ mli fɛɛ etsu kɛ la. Wɔfɔlɔi kɛɛ wɔ akɛ kɛ́ wɔna kɔɔyɔŋ lɛji ni akɛwuɔ ta yɛ ŋwɛi lɛ, wɔtee wɔhe amrɔ nɔŋŋ. No hewɔ lɛ, beni wɔnyɛmi nuu onukpa Tauno lɛ gba wɔ shikpɔŋ nɔ paradeiso ni jalɛsane ni ayeee ehiŋ jɛmɛ lɛ he sane lɛ, eta wɔtsuiŋ waa.\nTauno kase Biblia mli anɔkwalei lɛ beni eye afii 14 kɛjɛ Biblia Kaselɔi lɛ awolo ko mli. Beni Jeŋ Ta II lɛ je shishi lɛ, ekpoo akɛ ekɛ ehe aaawo asraafoi anitsumɔ mli yɛ nɔ ni ekase yɛ Biblia lɛ mli lɛ hewɔ, ni no ha awo lɛ tsuŋ. Afee lɛ niseniianii waa yɛ jɛmɛ. No wo efai shi ni etswa akɛ ebaasɔmɔ Yehowa lɛ mli hewalɛ, ni beni ajie lɛ lɛ ekɛ ekãa ni fe tsutsu nɔ lɛ tsu sɔɔmɔ nitsumɔ lɛ. Nɔkwɛmɔnɔ kpakpa ni wɔnyɛmi nuu lɛ fee lɛ wo wɔ hewɔ lɛ ni wɔtee asafoŋ kpeei ni Odasefoi lɛ feɔ yɛ akrowa ko ni bɛŋkɛ he ni wɔyɔɔ lɛ. Wɔtsu nii ni wɔbua shika naa koni wɔnyɛ wɔya kpeei wuji hu. Wɔdu sabolai, wɔbua tsei ayibii anaa, ni wɔkpɛ nii wɔha wɔkutsoŋbii lɛ. Akɛni wɔyɛ nitsumɔ babaoo yɛ ŋmɔ lɛ mli hewɔ lɛ, bei pii lɛ wɔnyɛɛɛ wɔya kpeei lɛ kutuu, no hewɔ lɛ kɛ́ mɔ nɛ tee ŋmɛnɛ lɛ, wɔ lɛ mɔ nɛ hu baaya.\nKɛjɛ abɛkugbɛ: Matti (tsɛ), Tauno, Saimi, Maria Emilia (mami), Väinö (abifao), Aili, kɛ Annikki yɛ afi 1935\nAnɔkwale ni kɔɔ Yehowa kɛ eyiŋtoi lɛ he nii ni wɔkase lɛ waje suɔmɔ ni wɔyɔɔ kɛha lɛ lɛ, ni wɔkpɛ wɔyiŋ akɛ wɔbaajɔɔ wɔwala nɔ wɔha lɛ. Yɛ afi 1947 mli lɛ, wɔyi enyɔ lɛ fɛɛ wɔkɛ nu mli baptisimɔ fee wɔhenɔjɔɔmɔ lɛ he okadi—no mli lɛ Annikki eye afii 15 ni Aili eye afii 17. Abaptisi wɔnyɛmi yoo Saimi yɛ nakai afi lɛ nɔŋŋ mli. Wɔkɛ wɔnyɛmi yoo Linnea ni no mli lɛ ebote gbalashihilɛ mli lɛ hu kase Biblia lɛ. Lɛ hu ekɛ eweku lɛ batsɔmɔ Yehowa Odasefoi. Beni abaptisi wɔ sɛɛ lɛ, wɔkɛma wɔhiɛ akɛ wɔbaasɔmɔ akɛ gbɛgbalɔi awalɔi yɛ be kɛ beaŋ.\nWƆJE BE FƐƐ SƆƆMƆ NITSUMƆ LƐ SHISHI\nKɛjɛ abɛkugbɛ: Eeva Kallio, Saimi Mattila-Syrjälä, Aili, Annikki, kɛ Saara Noponen yɛ afi 1949\nYɛ afi 1955 mli lɛ, wɔfã wɔyahi Kemi ni ji maŋ ko ni yɔɔ kooyigbɛ shɔŋŋ lɛ mli. Eyɛ mli akɛ wɔ fɛɛ wɔkɛ wɔbe fɛɛ miitsu nii moŋ, shi wɔmiitao wɔtsɔmɔ gbɛgbalɔi, ni wɔshe gbeyei akɛ wɔnyɛŋ wɔkwɛ wɔhe. Wɔsusu akɛ esa akɛ wɔbua shika ko naa wɔto dã. Nakai beaŋ ji be ni wɔkɛ nyɛmi yoo gbɛgbalɔ ni wɔtsi etã kɛtsɔ hiɛ lɛ gba sane lɛ. Enɛ ye ebua wɔ ni wɔna akɛ Yehowa ni aaasɔmɔ lɛ yɛ be fɛɛ sɔɔmɔ lɛ mli lɛ damɔɔɔ nii ni wɔyɔɔ loo wɔwekumɛi ayelikɛbuamɔ nɔ. Nɔ ni he hiaa fe fɛɛ ji akɛ, wɔkɛ wɔhe baafɔ̃ wɔŋwɛi Tsɛ lɛ nɔ.\nWɔtee kpee yɛ Kuopio yɛ afi 1952. Kɛjɛ abɛkugbɛ: Annikki, Aili, Eeva Kallio\nNakai beaŋ lɛ, wɔyɛ shika saŋŋ ni wɔkɛbaakwɛ wɔhe nyɔji enyɔ. No hewɔ lɛ, yɛ May 1957 mli lɛ, wɔbi ni aha wɔkɛ nyɔji enyɔ ayasɔmɔ akɛ gbɛgbalɔi yɛ Pello, ni ji maŋ ko ni yɔɔ Lapland, yɛ Arctic Circle lɛ yiteŋgbɛ lɛ. Yɛ nyɔji enyɔ lɛ sɛɛ lɛ, wɔhiɛ wɔshika lɛ fɛɛ lolo, no hewɔ lɛ wɔsaa wɔbi ni aha wɔkɛ nyɔji enyɔ kroko asɔmɔ. Yɛ nakai nyɔji enyɔ lɛ hu sɛɛ lɛ, wɔshika lɛ yɛ lolo. Agbɛnɛ lɛ, wɔná nɔmimaa akɛ Yehowa baakwɛ wɔ. Yɛ afii 50 ni wɔkɛsɔmɔ akɛ gbɛgbalɔi lɛ amli fɛɛ lɛ, wɔtaaa wɔshika lɛ he da! Kɛ́ wɔjwɛŋ he lɛ wɔnuɔ he tamɔ nɔ ni Yehowa hiɛ wɔniji amli ni eekɛɛ wɔ akɛ: ‘Nyɛkashea gbeyei! maye mabua nyɛ!’—Yes. 41:13.\nKaisu Reikko kɛ Aili ni nyiɛ shiɛmɔ nɔ\nYɛ afi 1958 lɛ, wɔkpokpaa nɔkwɛlɔ lɛ jie yi akɛ wɔbaanyɛ wɔyasɔmɔ akɛ gbɛgbalɔi krɛdɛɛi yɛ Sodankylä yɛ Lapland. Nakai beaŋ lɛ, Odasefonyo yoo kome pɛ yɔɔ nakai kpokpaa lɛ nɔ. Gbɛ nɔ ni etsɔ ekase anɔkwale lɛ yɛ miishɛɛ waa. Ebinuu kɛ eklasbii lɛ tee shisharamɔ yɛ Helsinki, ni ji Finland maŋtiase lɛ mli. Beni klasbii lɛ sharaa shi yɛ maŋ lɛ mli lɛ, nyɛmi yoo ko ni eda yɛ afii amli ha ebinuu lɛ Buu-Mɔɔ wolo tɛtrɛɛ lɛ eko, ni ekɛɛ lɛ ni ekɛyaha emami. Gbekɛ nuu lɛ fee nakai, ni beni emami kane lɛ, eyɔse amrɔ nɔŋŋ akɛ anɔkwale lɛ nɛ.\nWɔhai ŋwɛi tsũ ko ni eshishi lɛ akɛ tsɔne gbalaa tsei yɛ jɛmɛ. Wɔfeɔ asafoŋ kpeei yɛ jɛmɛ. Shishijee lɛ, wɔyi enyɔ lɛ kɛ nyɛmiyoo lɛ kɛ ebiyoo ko pɛ ji mɛi ni baa. Daa otsi lɛ, wɔfeɔ ekome kɛkaneɔ nɔ ni ato he gbɛjianɔ ni abaakase lɛ. Sɛɛ mli lɛ, nuu ko ni kɛ Odasefoi ekase Biblia lɛ batsu nii yɛ nitsumɔhe ni gbalaa tsei ni yɔɔ ŋwɛi tsũ lɛ shishi lɛ mli. Ekɛ eweku lɛ bafata wɔhe kɛbɔi kpeei yaa. Yɛ be ko sɛɛ lɛ, abaptisi ekɛ eŋa lɛ fɛɛ. Nyɛmi nuu nɛɛ bɔi wɔkpeei lɛ anɔ kwɛmɔ. Kɛfata he lɛ, hii ni tsuɔ nii yɛ nitsumɔhe nɛɛ ateŋ mɛi komɛi bɔi kpeei baa, ni amɛmɔ anɔkwale lɛ mli. Etsɛɛɛ kwraa ni wɔkuu lɛ da ni ebatsɔ asafo.\nSHIƐMƆ NITSUMƆ LƐ WA\nHei ni jɛkɛ ni wɔyashiɛɔ yɛ lɛ ha shiɛmɔ wa. Yɛ hulutsoo be mli lɛ, wɔnyiɛɔ, wɔtaa okɔɔkpe, ni bei komɛi po lɛ wɔtaa lɛlɛ mli kɛyaa mɛi lɛ aŋɔɔ ni wɔyashiɛɔ wɔhaa amɛ. Okɔɔkpe lɛ ye ebua wɔ waa. Wɔtaa kɛyaa kpeei wuji hu, ni wɔtaa kɛyasaraa wɔfɔlɔi ni kɛ wɔteŋ jɛkɛ shitoi ohai abɔ lɛ hu. Yɛ fɛ̃i beaŋ lɛ, wɔwoɔ bɔɔs leebi maŋkpa kɛyaa akrowai lɛ eko mli, kɛkɛ lɛ wɔnyiɛ kɛtee shĩa kɛ shĩa. Kɛ́ wɔshiɛ yɛ akrowa kome mli wɔgbe naa lɛ, wɔyaa nɔ ni tsa nɔ lɛ hu mli. Bei komɛi lɛ, snoo ni nɛɔ shwieɔ shi lɛ fa, ni jeee be fɛɛ be ajieɔ yɛ gbɛjegbɛi lɛ anɔ. Wɔfɔɔ okpɔŋɔi ni gbalaa nii lɛ anaji anaa nyiɛmɔ. Yɛ March naagbee gbɛ lɛ, snoo lɛ sereɔ, ni enɛ haa nyiɛmɔ waa.\nWɔmiiya shiɛmɔ yɛ fɛ̃i beaŋ\nJeŋ ni jɔɔ ŋanii kɛ snoo ni nɛɔ lɛ haa wɔwoɔ atadei ni haa wɔhe feɔ kulɔkulɔ. Wɔwoɔ nɔ ko ni tamɔ sɔks kakadaji dani wɔwoɔ sɔks enyɔ loo etɛ wɔshwie nɔ, no sɛɛ lɛ wɔwoɔ aspaatere kakadaji ni taa wɔnakutsei anaa hu. Loloolo lɛ, bei pii lɛ snoo lɛ boteɔ wɔtokotai lɛ amli beni wɔnyiɛɔ lɛ. Kɛ́ wɔshɛ mɔ ko shinaa naa lɛ, wɔjieɔ wɔtokotai lɛ ni wɔ hwanyaa snoo lɛ yɛ mli wɔshwieɔ. Agbɛnɛ hu lɛ, kootu kakadaji ni wɔwo lɛ anaa fɔɔ beni wɔnyiɛɔ snoo lɛ mli lɛ. Kɛkɛ lɛ, kɛ aisi lɛ mɔ lɛ lɛ, eshɔ̃ keketee. Yoo ko kɛɛ akɛ, “Nyɛsuɔmɔ mli ní nyɛjɛ nyɛshiɛɔ yɛ fɛ̃i nɛɛ mli lɛ tsɔɔ akɛ nyɛhemɔkɛyeli lɛ mli wa waa.” Wɔnyiɛɔ nɔ ni fe kilomitai 11 dani wɔshɛɔ nakai shĩa lɛ.\nAkɛni hei ni wɔyaa lɛ jɛkɛ hewɔ lɛ, bei pii lɛ wɔwɔɔ mɛi ashĩai kɛ je na wɔ. Kɛ́ je bɔi namɔ lɛ, wɔbiɔ kɛ́ abaana he ko aha wɔ ni wɔwɔ. Mɛi aŋɔɔ ni wɔyahiɔ lɛ bɛ nɔ ko, shi amɛhe yɛ miishɛɛ ni amli hi, ni jeee wɔɔhe pɛ amɛhaa wɔ, shi nɔ ni wɔbaaye hu. Bei pii lɛ, wɔwɔɔ sai ni akɛ kooloi ahe woji fee lɛ anɔ. Bei komɛi hu lɛ, wɔyeɔ ŋɔɔmɔ fioo. Akɛ nɔkwɛmɔnɔ lɛ, yoo ko ni yɔɔ ŋwɛi tsũ shĩa ko mli lɛ kɛ wɔ tee gbɔiatoohe ni yɔɔ ŋwɛi tsũ lɛ nɔ lɛ mli, ni asaa saatso fɛfɛo ko kɛ enɔ saanɔbo yɛŋ futaa aha wɔ. Bei pii lɛ, wɔkɛ mɛi ni feɔ wɔ gbɔ lɛ gbaa Biblia lɛ mli saji aahu kɛyashiɔ jenamɔ yi waa. Be ko lɛ, wɔkɛ nuu ko kɛ eŋa wɔ tsũ kome mli, amɛkã afã ni wɔ hu wɔkã afã. Biblia mli sane ni wɔkɛ amɛ gba lɛ bote duŋ lɛ mli aahu kɛyashi maŋkɛ̃. Loloolo lɛ, nuu lɛ kɛ eŋa lɛ miibibii saji babaoo—kɛ mɔ nɛ bi lɛ kɛkɛ lɛ mɔ nɛ hu ebi.\nWƆYE OMANYE YƐ SƆƆMƆ LƐ MLI\nEyɛ mli akɛ tsei faaa yɛ Lapland moŋ, shi eji maŋ fɛfɛo. Shi wɔna akɛ mɛi ni kaseɔ Yehowa he nii lɛ ahe yɛ fɛo kwraa fe maŋ lɛ. Mɛi ni wɔshiɛɔ wɔhaa amɛ lɛ ateŋ mɛi komɛi ji gbɔi ni ebato Lapland kɛha tsei agbalamɔ. Bei komɛi lɛ, wɔyaninaa hii babaoo yɛ shĩai lɛ ekomɛi amli. Hii nɛɛ nyaa Biblia mli sane lɛ he waa ni amɛsumɔɔ hu ni amɛkane wɔwoji lɛ.\nWɔná niiashikpamɔi ni yɔɔ miishɛɛ babaoo. Be ko lɛ, watsi ni yɔɔ tsɔji amaamɔhe lɛ ho he minitii enumɔ, ni no ha wɔbɔɔs lɛ shi wɔ. Wɔkpɛ wɔyiŋ akɛ wɔbaawo bɔɔs kroko kɛya akrowa kroko mli. Wɔshiɛko yɛ jɛmɛ pɛŋ. Oblayoo ko ni wɔkɛkpe yɛ klɛŋklɛŋ shĩa ni wɔtee mli lɛ kɛɛ akɛ, ‘Miikpa nyɛ gbɛ, ni nyɛba hu.’ Wɔkɛ enyɛmi yoo ko kaseɔ Biblia lɛ. Oblayoo lɛ ekɛɛ enyɛmi yoo lɛ koni ekɛɛ wɔ ni wɔbasara lɛ nakai gbi lɛ. Shi wɔnine shɛɛɛ eshɛɛ lɛ nɔ. Wɔkɛ lɛ kɛ ewekumɛi komɛi ni ekɛyɔɔ akutso mli lɛ bɔi Biblia lɛ kasemɔ. Etsɛɛɛ tsɔ ni wɔtsa nikasemɔi nɛɛ fɛɛ wɔfee lɛ ekome, ni mɛi 12 baa. Kɛjɛ nakai beaŋ kɛbaa nɛɛ, weku nɛɛ mli bii babaoo ebatsɔmɔ Yehowa Odasefoi.\nYɛ afi 1965 lɛ, akɛwɔ tee asafo ni wɔyɔɔ mli amrɔ nɛɛ mli yɛ Kuusamo yɛ Arctic Circle lɛ shishigbɛ kpaakpa lɛ. Nakai beaŋ lɛ, shiɛlɔi fioo pɛ yɔɔ asafo lɛ mli. Shishijee lɛ, ewa kɛha wɔ akɛ wɔɔshiɛ yɛ shikpɔŋkuku lɛ mli. Mɛi ni yɔɔ jɛmɛ lɛ sumɔɔ Nyɔŋmɔjamɔ waa, shi amɛsumɔɔɔ Odasefoi asane. Shi, amɛteŋ mɛi babaoo buɔ Biblia lɛ, ni no ye ebua ni wɔnyɛ wɔkɛ amɛ gba sane. No hewɔ lɛ, fiofio lɛ wɔbɔ mɔdɛŋ wɔle amɛ, ni yɛ afii enyɔ sɛɛ lɛ, ewaaa haaa wɔ dɔŋŋ akɛ wɔɔje Biblia mli nikasemɔi ashishi.\nWƆYƐ EKÃA LOLO YƐ SƆƆMƆ LƐ MLI\nMɛi ni wɔkɛkase nii lɛ ateŋ mɛi komɛi\nŊmɛnɛ lɛ, wɔbɛ hewalɛ ni baaha wɔnyɛ wɔtsɛ waa yɛ shiɛmɔ nitsumɔ lɛ mli moŋ, shi kɛ hoo lɛ wɔyaa shiɛmɔ gbi fɛɛ gbi. Sanekpakpa lɛ ni wɔshiɛɔ yɛ wɔshikpɔŋkuku ni da nɛɛ mli lɛ bafee mlɛo kwraa beni wɔnyɛmi Tauno binuu wo Aili hewalɛ ni ekase tsɔne kudɔmɔ lɛ, ni Aili nine shɛ tsɔne kudɔmɔ he gbɛŋmɛɛ wolo nɔ afi 1987 beni eye afii 56. Atee nɔ aye abua wɔ beni amã Maŋtsɛyeli Asa hee ni wɔfã kɛyahi tsũ ni tsa he lɛ mli lɛ.\nMɛi babaoo ni emɔ anɔkwale lɛ mli yɛ Finland kooyigbɛ lɛ haa wɔnáa miishɛɛ waa. Beni wɔje be fɛɛ sɔɔmɔ lɛ shishi yɛ maŋ nɛɛ mli lɛ, no mli lɛ shiɛlɔi komekomei pɛ yɔɔ biɛ. Shi amrɔ nɛɛ amɛyɛ kpokpaa kome kɛ emli asafoi babaoo. Bei pii kɛ́ wɔtee kpeei bibii kɛ kpeei wuji lɛ, mɛi baa wɔŋɔɔ amɛbajieɔ amɛhe shi amɛtsɔɔ wɔ ni amɛkɛɔ akɛ, beni amɛji gbekɛbii lɛ wɔkɛ amɛweku lɛ bakase Biblia lɛ. Dumɔwui ni akɛ afii loo afii nyɔŋmai abɔ du be ko ni eho lɛ ewo yibii!—1 Kor. 3:6.\nYɛ nugbɔnɛmɔ beaŋ po lɛ, wɔkɛ miishɛɛ shiɛɔ\nBeni shɛɔ afi 2008 lɛ, wɔná afii 50 akɛ gbɛgbalɔi krɛdɛi. Wɔdaa Yehowa shi akɛ wɔnyɛ wɔwo wɔhe hewalɛ ni wɔtee nɔ wɔsɔmɔ lɛ. Wɔshihilɛ yɛ mlɛo, shi nɔ ko he ehiako wɔ pɛŋ. (Lala 23:1) Amrɔ nɛɛ, wɔna akɛ kulɛ ehe ehiaaa ni wɔhao wɔhe tamɔ wɔfee be ni wɔje gbɛgbamɔ lɛ shishi lɛ! Miishɛɛ sane ji akɛ, yɛ afii nɛɛ amli fɛɛ lɛ, Yehowa ewaje wɔ taakɛ ewo shi yɛ Yesaia 41:10 lɛ akɛ: “Mawajeo, ni maye mabuao; ni mahiɛ omli kɛ mijalɛ ninejurɔ lɛ.”\nYɛ afii 50 ni wɔkɛsɔmɔ akɛ gbɛgbalɔi lɛ amli fɛɛ lɛ, wɔtaaa wɔshika lɛ he da!\nKɛmaje Mɔ Ko Kɛmaje Mɔ Ko Afii 50 yɛ Be Fɛɛ Sɔɔmɔ lɛ mli yɛ He ko ni Bɛŋkɛ Arctic Circle Lɛ


Wiemɔi Komɛi Amligbalamɔ | Hii Nyɔŋmɔ Suɔmɔ Lɛ Mli\n1 SHISHITOO MLAI\nNyɔŋmɔ mlai lɛ damɔ eshishitoo mlai lɛ anɔ. Shishitoo mlai nɛɛ ji anɔkwa saji, ni wɔnaa yɛ Biblia lɛ mli. Amɛhãa wɔnaa bɔ ni Nyɔŋmɔ susuɔ nii ahe ehãa, kɛ bɔ ni enaa shihilɛ ko ehãa. Shishitoo mlai yeɔ amɛbuaa wɔ ni wɔkpɛɔ yiŋ ni ja, ni wɔfeɔ nɔ ni ja hu. Amɛwaa wɔ, titri lɛ, kɛ́ wɔkɛ shihilɛ ko kpe ni Nyɔŋmɔ mla pɔtɛɛ ko bɛ ni kɔɔ he.\n▸ Yitso 1, kuku 8\nKɛ́ wɔjɛ wɔsuɔmɔ mli wɔfee nɔ ni Yehowa kɛɛ wɔfee lɛ, etsɔɔ akɛ wɔboɔ lɛ toi. Yehowa miisumɔ ni wɔbo lɛ toi akɛni wɔsumɔɔ lɛ lɛ hewɔ. (1 Yohane 5:3) Kɛ́ wɔsumɔɔ Nyɔŋmɔ ni wɔheɔ lɛ wɔyeɔ lɛ, wɔkɛ eŋaawoi baatsu nii be fɛɛ be. Wɔbaabo lɛ toi, kɛ́ nakai feemɔ wa kɛhã wɔ po. Ehi akɛ wɔbaabo Yehowa toi, ejaakɛ etsɔɔ wɔ bɔ ni wɔɔfee wɔná shihilɛ kpakpa bianɛ, ni ewo wɔ shi akɛ ebaahã wɔná jɔɔmɔi babaoo wɔsɛɛ.—Yesaia 48:17.\n▸ Yitso 1, kuku 10\nYehowa ehã mɔ fɛɛ mɔ heyeli, loo hegbɛ ni ehala nɔ ni esumɔɔ. Ebɔɔɔ wɔ tamɔ robɔt ni ja asu loo ja akudɔ lɛ dani enyɛɔ efeɔ nɔ ko lɛ. (5 Mose 30:19; Yoshua 24:15) Wɔbaanyɛ wɔkɛ wɔheyeli lɛ atsu nii kɛkpɛ yiŋ ni ja. Shi kɛ́ wɔkwɛɛɛ ni ahi lɛ, wɔbaakpɛ yiŋ ni ejaaa. Heyeli ni wɔyɔɔ lɛ tsɔɔ akɛ, wɔ diɛŋtsɛ wɔbaahala akɛ wɔbaaye Yehowa anɔkwa, ní wɔkɛtsɔɔ akɛ wɔsumɔɔ lɛ lɛɛlɛŋ, loo wɔyeŋ lɛ anɔkwa.\n▸ Yitso 1, kuku 12\n4 JEŊBA HE MLAI\nYehowa ehã wɔ mlai loo gbɛtsɔɔmɔi ni baakudɔ wɔjeŋba kɛ wɔnifeemɔi. Kɛ́ wɔkane Biblia lɛ, wɔbaana mlai nɛɛ, kɛ bɔ ni amɛbaanyɛ amɛye amɛbua wɔ ni wɔná shihilɛ kpakpa. (Abɛi 6:16-19; 1 Korintobii 6:9-11) Gbɛtsɔɔmɔi nɛɛ waa wɔ ni wɔnaa nɔ ni ja kɛ nɔ ni ejaaa yɛ Nyɔŋmɔ hiɛ. Amɛwaa wɔ ni wɔnaa bɔ ni wɔɔfee wɔsumɔ mɛi, wɔkpɛ yiŋ ni ja, ní wɔmli ahi ahã mɛi hu. Eyɛ mli akɛ je lɛ jeŋba he mlai lɛ miiya nɔ eefite moŋ, shi Yehowa nɔ lɛ tsakeee. (5 Mose 32:4-6; Maleaki 3:6) Kɛ́ wɔkɛ mlai nɛɛ tsu nii lɛ, ebaabu wɔhe kɛje nibii ni baanyɛ aye wɔ awui yɛ gbɔmɔtsoŋ kɛ henumɔŋ fɛɛ lɛ ahe.\n▸ Yitso 1, kuku 17\nHenilee ji nɔ ko ni hãa wɔnuɔ he akɛ nɔ ko ja loo ejaaa. Yehowa ehã wɔteŋ mɔ fɛɛ mɔ henilee. (Romabii 2:14, 15) Esa akɛ wɔkɛ Yehowa jeŋba he mlai lɛ atsɔse wɔhenilee lɛ dani ebaanyɛ etsu nii jogbaŋŋ. Kɛkɛ lɛ, ebaanyɛ ewa wɔ ni wɔkpɛ yiŋ ni baasa Nyɔŋmɔ hiɛ. (1 Petro 3:16) Kɛji wɔyaakpɛ yiŋ ko ni nilee bɛ mli lɛ, wɔhenilee lɛ baanyɛ abɔ wɔ kɔkɔ, ni kɛ́ wɔfee nɔ ko ni ehiii hu lɛ, ebaanyɛ ehã wɔnu dɔlɛ he waa. Naagba baanyɛ aba wɔhenilee lɛ he, shi Yehowa baanyɛ aye abua wɔ ni etsu nii jogbaŋŋ ekoŋŋ. Kɛ́ wɔyɛ henilee kpakpa lɛ, ehãa wɔtoiŋ jɔɔ wɔ, ni wɔnáa bulɛ wɔhãa wɔhe hu.\n▸ Yitso 2, kuku 3\n6 NYƆŊMƆ GBEYEISHEMƆ\nKɛ́ wɔsheɔ Nyɔŋmɔ gbeyei lɛ, etsɔɔ akɛ wɔsumɔɔ lɛ ni wɔbuɔ lɛ waa aahu akɛ, wɔsumɔŋ ni wɔfee nɔ ko ni baagba enaa. Nyɔŋmɔ gbeyeishemɔ hãa wɔfeɔ nɔ ni hi, ni wɔtsiɔ wɔhe kɛjeɔ efɔŋ he. (Lala 111:10) Ehãa wɔboɔ nɔ fɛɛ nɔ ni Yehowa kɛɔ lɛ toi jogbaŋŋ. Ehãa wɔyeɔ shi ni wɔwoɔ lɛ lɛ nɔ, ejaakɛ wɔbuɔ lɛ waa. Kɛ́ wɔsheɔ Nyɔŋmɔ gbeyei lɛ, enáa bɔ ni wɔsusuɔ nii ahe, bɔ ni wɔkɛ mɛi yeɔ hãa, kɛ yiŋ ni wɔkpɛɔ daa gbi lɛ nɔ hewalɛ.\n▸ Yitso 2, kuku 9\nNibii ni kɛ́ mɔ ko fee lɛ etsɔɔ akɛ etsake etsui lɛ eko ji, edɔɔ lɛ waa akɛ efee nɔ ko ni esaaa. Kɛ́ mɛi ni sumɔɔ Nyɔŋmɔ lɛ na akɛ amɛfee nɔ ko ni teɔ shi ewoɔ emlai kɛ eshishitoo mlai lɛ, edɔɔ amɛ waa. Kɛ́ wɔfee nɔ ko ni esaaa lɛ, esa akɛ wɔkpa Yehowa fai ni edamɔ Yesu kpɔmɔ afɔle lɛ nɔ ekɛke wɔ. (Mateo 26:28; 1 Yohane 2:1, 2) Kɛ́ wɔtsake wɔtsui lɛɛlɛŋ, ni wɔkpa efɔŋ feemɔ lɛ, wɔbaanyɛ wɔná nɔmimaa akɛ Yehowa kɛbaake wɔ. Esaaa akɛ wɔnuɔ fɔyeli he yɛ nɔ ni wɔfee be ko ni eho lɛ he dɔŋŋ. (Lala 103:10-14; 1 Yohane 1:9; 3:19-22) Esa akɛ wɔbɔ mɔdɛŋ waa ni wɔkase nii kɛjɛ wɔtɔmɔi lɛ amli, wɔtsake susumɔ ni ejaaa ni wɔhiɛ lɛ, ni wɔhi shi yɛ Yehowa mlai kɛ eshishitoo mlai lɛ anaa.\n▸ Yitso 2, kuku 18\nKɛ́ mɔ ko fee esha ni yɔɔ hiɛdɔɔ, ni etsakeee etsui, ni esumɔɔɔ ni ekɛ Yehowa mlai kɛ eshishitoo mlai lɛ tsuɔ nii lɛ, enyɛŋ eya nɔ ehi asafo lɛ mli. Esa akɛ ashwie lɛ. Kɛ́ ashwie mɔ ko lɛ, wɔkɛ lɛ ebɔɔɔ, ni wɔkɛ lɛ egbaaa sane hu. (1 Korintobii 5:11; 2 Yohane 9-11) Shwiemɔ gbɛjianɔtoo lɛ hãaa awie Yehowa gbɛ́i lɛ kɛ asafo lɛ he efɔŋ. (1 Korintobii 5:6) Agbɛnɛ hu, kɛ́ ashwie mɔ ko lɛ, eyeɔ ebuaa lɛ ni etsake etsui, ní enyɛ eku esɛɛ kɛba Yehowa ŋɔɔ ekoŋŋ.—Luka 15:17.\n▸ Yitso 3, kuku 19\n9 GBƐTSƆƆMƆ KƐ ŊAAWOO\nYehowa sumɔɔ wɔ, ni eesumɔ ni ewa wɔ. No hewɔ ni etsɔɔ Biblia lɛ, kɛ mɛi ni sumɔɔ lɛ lɛ anɔ ekɛ gbɛtsɔɔmɔ kɛ ŋaawoo hãa wɔ lɛ. Wɔyeee emuu, no hewɔ lɛ, eyelikɛbuamɔ he miihia wɔ waa. (Yeremia 17:9) Kɛ́ wɔjɛ bulɛ mli wɔbo mɛi ni Yehowa tsɔɔ amɛnɔ ekɛ gbɛtsɔɔmɔi hãa wɔ lɛ toi lɛ, etsɔɔ akɛ wɔbuɔ lɛ, ni wɔsumɔɔ ni wɔbo lɛ toi hu.—Hebribii 13:7.\n10 HENƆWOMƆ KƐ HESHIBAA\nWɔyeee emuu, no hewɔ lɛ, ewaaa akɛ wɔbaafó wɔ pɛ wɔnɔ mli, ni wɔwó wɔhe nɔ. Shi Yehowa miikpa gbɛ akɛ wɔbaaba wɔhe shi. Bei pii kɛ́ wɔkɛ wɔhe to Yehowa he ni wɔna akɛ wɔjeee mɛi komɛi kwraa lɛ, ehãa wɔbaa wɔhe shi. (Hiob 38:1-4) Nɔ kroko hu ni baaye abua wɔ ni wɔba wɔhe shi ji, ní wɔbaasusu mɛi krokomɛi ahe fe wɔ diɛŋtsɛ wɔhe, kɛ nɔ ni baahi ahã amɛ, moŋ fe wɔ diɛŋtsɛ wɔnɔ. Bei pii lɛ, henɔwomɔ hãa mɔ ko nuɔ he akɛ ehi fe mɛi krokomɛi. Mɔ ni baa ehe shi lɛ le nibii ni ebaanyɛ efee kɛ nibii ni enyɛŋ efee. Kɛ́ etɔ̃ lɛ, esheee gbeyei akɛ ebaakpɛlɛ nɔ ní ekpa he fai, ni kɛ́ awo lɛ ŋaa lɛ, eboɔ toi. Mɔ ni baa ehe shi lɛ kɛ ehe fɔ̃ɔ Yehowa nɔ, ni ekɛ egbɛtsɔɔmɔi tsuɔ nii.—1 Petro 5:5.\n▸ Yitso 4, kuku 4\nKɛ́ akɛɛ mɔ ko yɛ hegbɛ lɛ, etsɔɔ akɛ ebaanyɛ ekɛ famɔi ahã, ní ewo mlai hu. Yehowa ji mɔ ni yɔɔ hegbɛ fe fɛɛ yɛ ŋwɛi kɛ shikpɔŋ lɛ nɔ. Lɛ ebɔ nibii fɛɛ, no hewɔ lɛ, eyɛ hewalɛ fe mɔ fɛɛ mɔ yɛ je lɛ mli. Be fɛɛ be lɛ, ekɛ hegbɛ ni eyɔɔ lɛ tsuɔ nii koni mɛi aná he sɛɛ. Yehowa kɛ nitsumɔ ewo adesai komɛi adɛŋ akɛ amɛkwɛ wɔnɔ. Akɛ nɔkwɛmɔnɔ lɛ, fɔlɔi, asafoŋ onukpai, kɛ amralofoi yɛ hegbɛ ko, ni Yehowa miisumɔ ni wɔbo amɛ toi. (Romabii 13:1-5; 1 Timoteo 5:17) Shi kɛ́ adesai amla ko miite shi eewo Nyɔŋmɔ nɔ lɛ, wɔboɔ Nyɔŋmɔ moŋ toi fe gbɔmɛi. (Bɔfoi 5:29) Kɛ́ wɔba wɔhe shi wɔhã mɛi ni Yehowa ehã amɛ hegbɛ lɛ, wɔhãa Yehowa naa akɛ wɔbuɔ eyiŋkpɛi lɛ.\n12 ASAFOŊ ONUKPAI\nYehowa kɛ asafoŋ onukpai, ni ji nyɛmimɛi hii ni yɔɔ niiashikpamɔ lɛ, tsuɔ nii kɛkwɛɔ asafo lɛ nɔ. (5 Mose 1:13; Bɔfoi 20:28) Amɛyeɔ amɛbuaa wɔ koni wekukpaa ni yɔɔ wɔ kɛ Yehowa teŋ lɛ mli awa, ní wɔjá lɛ yɛ toiŋjɔlɛ mli kɛ gbɛjianɔtoo naa. (1 Korintobii 14:33, 40) Kɛ́ mɔ ko shɛ taomɔ nii pɔtɛi komɛi ni Biblia lɛ etsɔɔ lɛ ahe ni awó lɛ asafoŋ onukpa lɛ, etsɔɔ akɛ mumɔ krɔŋkrɔŋ lɛ nɔ atsɔ awó lɛ. (1 Timoteo 3:1-7; Tito 1:5-9; 1 Petro 5:2, 3) Wɔheɔ Nyɔŋmɔ asafo lɛ wɔyeɔ, ni wɔfiɔ sɛɛ hu, no hewɔ lɛ, wɔboɔ asafoŋ onukpai lɛ toi.—Lala 138:6; Hebribii 13:17.\n▸ Yitso 4, kuku 8\n13 WEKU YITSO\nYehowa kɛ nitsumɔ ewo fɔlɔi adɛŋ akɛ amɛkwɛ amɛbii kɛ amɛshĩabii. Shi Biblia lɛ tsɔɔ akɛ, wu lɛ ji weku lɛ yitso. Shi kɛ́ tsɛ bɛ weku lɛ mli lɛ, nyɛ lɛ bafeɔ yitso. Weku yitso lɛ nitsumɔi lɛ ekomɛi ji, ni ehã weku lɛ niyenii, atade, kɛ wɔɔhe. Ehe miihia waa ni weku yitso lɛ afee mɔ titri ni baaye abua weku lɛ kɛjá Yehowa. Akɛ nɔkwɛmɔnɔ lɛ, ekwɛɔ ni amɛya asafoŋ kpeei daa, amɛya shiɛmɔ, ní amɛfee ekome kɛkase Biblia lɛ. Weku yitso lɛ nyiɛɔ hiɛ kɛkpɛɔ yiŋ hu. Ebɔɔ mɔdɛŋ akɛ ebaakase Yesu be fɛɛ be, no hewɔ lɛ, ekɛ amɛ yeɔ yɛ mlihilɛ mli, esusuɔ amɛhe, eyitsoŋ waaa yɛ amɛnɔ, ni efeee amɛ hãihãi hu. Enɛ hãa suɔmɔ hiɔ weku lɛ mli, ni mɔ fɛɛ mɔ nuɔ he akɛ eyɛ shweshweeshwe, ni ehãa amɛ kɛ Yehowa teŋ wekukpaa lɛ mli waa.\n▸ Yitso 4, kuku 12\n14 GBƐTSƆƆMƆ KUU\nGbɛtsɔɔmɔ Kuu lɛ ji hii ni yɔɔ hiɛnɔkamɔ akɛ amɛbaaya ŋwɛi lɛ ateŋ mɛi ni Nyɔŋmɔ kɛtsuɔ nii kɛkudɔɔ nitsumɔ ni ewebii lɛ tsuɔ lɛ. Klɛŋklɛŋ afii oha lɛ mli lɛ, Yehowa kɛ gbɛtsɔɔmɔ kuu ko tsu nii kɛkudɔ Kristofoi asafo ni yɔɔ nakai beiaŋ lɛ, yɛ amɛjamɔ kɛ shiɛmɔ nitsumɔ lɛ mli. (Bɔfoi 15:2) Ŋmɛnɛ lɛ, nyɛmimɛi hii ni sɔmɔɔ akɛ Gbɛtsɔɔmɔ Kuu lɛ tsɔɔ Nyɔŋmɔ webii lɛ gbɛ, amɛkudɔɔ amɛ, ni amɛbuɔ amɛhe. Kɛji nyɛmimɛi hii nɛɛ miikpɛ yiŋ ko lɛ, amɛkɛ amɛhe fɔ̃ɔ Nyɔŋmɔ Wiemɔ lɛ kɛ emumɔ krɔŋkrɔŋ lɛ nɔ. Yesu tsɛ hii ni afɔ amɛ mu nɛɛ akɛ “nyɔŋ anɔkwafo kɛ hiɛshikalɔ lɛ.”—Mateo 24:45-47.\n▸ Yitso 4, kuku 15\nBei komɛi lɛ, ehe bahiaa ni nyɛmi yoo ko atsu nɔ ko ni esa akɛ nyɛmi nuu atsu he nii yɛ asafo lɛ mli lɛ he nii. Kɛ́ eba lɛ nakai lɛ, ehaa eyitso nɔ kɛtsɔɔ akɛ ebaa ehe shi ehãa gbɛjianɔ ni Yehowa eto lɛ. Shi shihilɛi pɔtɛi komɛi pɛ amli ebaabi ni efee nakai yɛ. Akɛ nɔkwɛmɔnɔ lɛ, kɛ́ nyɛmi yoo ko miifee Biblia mli nikasemɔ ni ewu loo nyɛmi nuu ko ni abaptisi lɛ yɛ jɛmɛ lɛ, esa akɛ eha eyitso nɔ.—1 Korintobii 11:11-15.\n▸ Yitso 4, kuku 17\n16 PƆLITIS KƐ MAŊ SAJI\nKɛ́ wɔkɛ wɔhe wooo pɔlitis loo maŋ saji amli lɛ, wɔkɛ no tsɔɔ akɛ wɔfiii afã ko sɛɛ. (Yohane 17:16) Yehowa webii fiɔ e-Maŋtsɛyeli lɛ sɛɛ. Wɔkɛ wɔhe wooo pɔlitis loo maŋ saji amli tamɔ Yesu fee lɛ nɔŋŋ.\nYehowa efã wɔ akɛ ‘wɔbo nɔyelii kɛ hegbɛi toi.’ (Tito 3:1, 2; Romabii 13:1-7) Shi Nyɔŋmɔ mla lɛ kɛɔ hu akɛ wɔkagbe gbɔmɔ. No hewɔ lɛ, akɛni Kristofoi ji wɔ hewɔ lɛ, wɔhenilee eŋmɛɛɛ wɔ gbɛ ni wɔya ta. Kɛ́ eba lɛ akɛ Kristofonyo ko ahala nitsumɔ kroko yɛ asraafoi anitsumɔ najiaŋ lɛ, esa akɛ ekwɛ kɛji ehenilee baaŋmɛ lɛ gbɛ ni efee nakai.\nWɔjáa Yehowa pɛ, ejaakɛ lɛ ji wɔ-Bɔlɔ. Eyɛ mli akɛ wɔjieɔ bulɛ kpo wɔtsɔɔ maŋ okadii moŋ, shi wɔŋaaa aflaŋaa, ni wɔláaa jakumaŋ lala hu. (Yesaia 43:11; Daniel 3:1-30; 1 Korintobii 10:14) Agbɛnɛ hu, Yehowa tsulɔ fɛɛ Yehowa tsulɔ diɛŋtsɛ kpɛɔ eyiŋ akɛ efɔ̃ŋ oshiki ehãŋ paati ko loo paati ko najiaŋdamɔlɔ, ejaakɛ wɔkɛ wɔhe edɔmɔ Nyɔŋmɔ nɔyeli lɛ momo.—Mateo 22:21; Yohane 15:19; 18:36.\n▸ Yitso 5, kuku 2\n17 JE LƐ MUMƆ LƐ\nJe lɛ woɔ mɛi hewalɛ ni amɛsusu nii ahe tamɔ Satan. Mɛi ni sumɔɔɔ Yehowa, ní amɛkaseee lɛ, ní amɛyeee emlai kɛ eshishitoo mlai lɛ anɔ lɛ ji mɛi titri ni susuɔ nii ahe nakai. (1 Yohane 5:19) Atsɛɔ susumɔi nɛɛ kɛ nifeemɔi ni jɛɔ mli kɛbaa lɛ akɛ je lɛ mumɔ lɛ. (Efesobii 2:2) Yehowa webii kwɛɔ koni mumɔ nɛɛ akaná amɛnɔ hewalɛ. (Efesobii 6:10-18) Hɛɛ, wɔsumɔɔ Yehowa mlai kɛ eshishitoo mlai lɛ, ni wɔmiaa wɔhiɛ ni wɔsusu nii ahe tamɔ lɛ.\n▸ Yitso 5, kuku 7\nJamɔkwamɔ ji shi ni ateɔ awoɔ anɔkwale ni yɔɔ Biblia lɛ mli lɛ. Jamɔkwalɔi teɔ shi amɛwoɔ Yehowa kɛ Yesu, mɔ ni ahala lɛ akɛ Nyɔŋmɔ Maŋtsɛyeli lɛ nɔ Maŋtsɛ lɛ, ni amɛbɔɔ mɔdɛŋ akɛ amɛbaakɔne mɛi krokomɛi ayiŋ ni amɛbafata amɛhe. (Romabii 1:25) Amɛsumɔɔ ni amɛhã mɛi ni jáa Yehowa lɛ ayiŋ afee amɛ enyɔnyɔɔnyɔ. Mra beiaŋ Kristofoi asafo lɛ mli bii lɛ ekomɛi tsɔmɔ jamɔkwalɔi, ni nakai nɔŋŋ eji ŋmɛnɛ hu. (2 Tesalonikabii 2:3) Mɛi ni yeɔ Yehowa anɔkwa lɛ tsiɔ amɛhe kɛjeɔ jamɔkwalɔi ahe kwraa. Wɔŋmɛŋ gbɛ kɔkɔɔkɔ ni mɛi anyɛ wɔnɔ, loo saji ni wɔtaoɔ wɔle lɛ ahã wɔyakane nibii ni jamɔkwalɔi eŋmala, loo wɔbo amɛ toi. Wɔyeɔ Yehowa anɔkwa, ni lɛ pɛ wɔjáa.\n▸ Yitso 5, kuku 9\nMose Mla lɛ bi ni Israelbii lɛ akpa Yehowa fai ni ekɛ amɛhe eshai ake amɛ. Amɛkɛ ŋmaa, mu, kɛ kooloi yaa sɔlemɔ shĩa lɛ koni akɛkpãtã ahã amɛ. Enɛ kaiɔ amɛ akɛ, Yehowa miisumɔ ni ekɛ amɛhe eshai lɛ ake amɛ, akɛ maŋ kɛ aŋkroaŋkroi fɛɛ. Sɛɛ mli be ni Yesu kɛ ewala hã kɛkpɔ̃ wɔ kɛjɛ wɔhe eshai lɛ amli lɛ, kpatamɔ afɔlei nɛɛ bafee nɔ ko ni he ehiaaa dɔŋŋ. Yesu kɛ ewala hã akɛ afɔle ni eye emuu “shi kome nyɔŋlo.”—Hebribii 10:1, 4, 10.\n▸ Yitso 7, kuku 6\n20 BULƐ KƐHÃ KOOLOI\nMose Mla lɛ ŋmɛ Israelbii lɛ gbɛ ni amɛye kooloi. Afã amɛ ni amɛkɛ kooloi ashã afɔle hu. (3 Mose 1:5, 6) Shi Yehowa eŋmɛɛɛ ewebii lɛ gbɛ ni amɛwa kooloi ayi. (Abɛi 12:10) Anɔkwa, famɔi komɛi yɛ Mla lɛ mli ni buɔ kooloi ahe ni akaye amɛ awui. Afã Israelbii lɛ ní amɛkwɛ amɛkooloi jogbaŋŋ.—5 Mose 22:6, 7.\n21 NIBII NI ANÁA KƐJƐƆ NIBII TITRII EJWƐ NI FEƆ LÁ LƐ AMLI, KƐ HELATSAMƆ GBƐI\nNibii ni anáa kɛjɛɔ nibii titrii ejwɛ ni feɔ lá lɛ amli. Nibii titrii ejwɛ feɔ lá, nomɛi ji—wala yibii tsuji, wala yibii yɛji, platelets, kɛ plasma. Abaanyɛ ajara nibii titrii ejwɛ nɛɛ hu amli ni aná nibii krokomɛi. *\nKristofoi eŋmɛɛɛ gbɛ ni ahã amɛ lá loo nibii titrii ejwɛ ni feɔ lá lɛ eko. Shi ani amɛbaanyɛ amɛhe nibii ni anáa kɛjɛɔ nibii titrii ejwɛ ni feɔ lá lɛ amli lɛ eko? Biblia lɛ kɛ gbɛtsɔɔmɔ pɔtɛɛ ko hãko yɛ enɛ he. No hewɔ lɛ, esa akɛ Kristofonyo fɛɛ Kristofonyo adamɔ ehenilee ni ekɛ Biblia lɛ etsɔse lɛ lɛ nɔ ekpɛ eyiŋ.\nKristofoi komɛi kpɛɔ mli akɛ, amɛŋmɛŋ gbɛ ni ahã amɛ nibii ni anáa kɛjɛɔ nibii titrii ejwɛ ni feɔ lá lɛ amli lɛ ateŋ eko kwraa. Ekolɛ amɛbaakɛɛ akɛ, Mla lɛ ni Nyɔŋmɔ kɛhã Israelbii lɛ bi ni afɔse lá fɛɛ lá ni jɛ kooloo ko mli lɛ ‘ashwie shikpɔŋ.’—5 Mose 12:22-24.\nEsoro yiŋ ni mɛi krokomɛi kpɛɔ. Amɛhenilee ŋmɛɔ amɛ gbɛ ní amɛhe nibii ni anáa kɛjɛɔ nibii titrii ejwɛ ni feɔ lá lɛ amli lɛ ekomɛi. Ekolɛ amɛbaakɛɛ akɛ, nibii ni anáa kɛjɛɔ nibii titrii ejwɛ ni feɔ lá lɛ amli lɛ jeee bɔɔ nɔ ni lá lɛ jɛ emli lɛ wala diɛŋtsɛ dɔŋŋ.\nKɛji ookpɛ oyiŋ yɛ nibii ni anáa kɛjɛɔ nibii titrii ejwɛ ni feɔ lá lɛ amli lɛ ateŋ eko he lɛ, bi ohe saji nɛɛ:\nAni mile akɛ kɛji mikpoo nibii fɛɛ ni anáa kɛjɛɔ nibii titrii ejwɛ ni feɔ lá lɛ amli lɛ, etsɔɔ akɛ, misumɔɔɔ ni ahãa mi tsofai komɛi ni wuɔ shiɔ helai, loo tsofai ni kɛ́ lá miiho mɔ ko lɛ, akɛmɔɔ naa lɛ?\nTe mafee tɛŋŋ magbála nɔ hewɔ ni masumɔ loo misumɔŋ ni akɛ nibii ni anáa kɛjɛɔ nibii titrii ejwɛ ni feɔ lá lɛ amli lɛ ateŋ ekome loo nɔ ni fe nakai atsu nii ahã mi lɛ mli matsɔɔ datrɛfonyo ko lɛ?\nHelatsamɔ gbɛi. Kristofoi ji wɔ, no hewɔ lɛ wɔhãaa lá, ni kɛ́ ayaafee wɔ opireshɛŋ hu lɛ, wɔjieee wɔlá wɔmaaa shi otsii komɛi dani be lɛ ashɛ. Shi helatsamɔ gbɛi krokomɛi yɛ ni akɛ mɔ diɛŋtsɛ lá tsuɔ nii yɛ mli ahãa lɛ. Esa akɛ Kristofonyo fɛɛ Kristofonyo akpɛ eyiŋ yɛ bɔ ni ebaasumɔ ni akɛ lɛ diɛŋtsɛ elá atsu nii ahã kɛji aafee lɛ opireshɛŋ, aafee lɛ medical test ko, loo aatsɔ helatsamɔ gbɛ hee ko nɔ aatsa lɛ lɛ he. Yɛ helatsamɔ gbɛi nɛɛ amli lɛ, ekolɛ abaajie mɔ lɛ diɛŋtsɛ lá kɛje emli kwraa dã.—Kɛ́ ootao enɛ he saji babaoo lɛ, kwɛmɔ October 15, 2000 Buu-Mɔɔ lɛ baafa 30-31.\nAkɛ nɔkwɛmɔnɔ lɛ, ayɛ helatsamɔ gbɛ ko ni atsɛɔ lɛ hemodilution, ni yɛ helatsamɔ gbɛ nɛɛ mli lɛ, kɛ́ aaba abafee mɔ ko opireshɛŋ lɛ, ajieɔ elá lɛ eko ni akɛ nu ko yeɔ najiaŋ. Sɛɛ mli be ni aafee opireshɛŋ lɛ, loo kɛ́ agbe naa nɔŋŋ lɛ, akɛ lá lɛ kuɔ sɛɛ ahãa lɛ ekoŋŋ.\nAyɛ helatsamɔ gbɛ kroko hu ni atsɛɔ lɛ cell salvage. Yɛ helatsamɔ gbɛ nɛɛ mli lɛ, agbalaa lá ni hoɔ mɔ ni afeɔ lɛ opireshɛŋ lɛ awoɔ nɔ ko mli, ajieɔ muji yɛ mli, ni sɛɛ mli be ni aafee opireshɛŋ lɛ, loo kɛ́ agbe naa nɔŋŋ lɛ, akɛkuɔ sɛɛ ahãa lɛ ekoŋŋ.\nEkolɛ srɔto fioo baahi bɔ ni datrɛfoi komɛi kɛ helatsamɔ gbɛi nɛɛ tsuɔ nii amɛhãa lɛ mli. No hewɔ lɛ, dani Kristofonyo ko baakpɛlɛ ni afee lɛ opireshɛŋ, afee lɛ medical test ko, loo atsɔ helatsamɔ gbɛ hee ko nɔ atsa lɛ lɛ, esa akɛ ebi bɔ ni akɛ lɛ diɛŋtsɛ elá baatsu nii ahã lɛ mli jogbaŋŋ.\nKɛji ookpɛ oyiŋ yɛ helatsamɔ gbɛi ni akɛ bo diɛŋtsɛ olá baatsu nii yɛ mli lɛ he lɛ, bi ohe saji nɛɛ:\nKɛ́ abaahã milá lɛ eko aje migbɔmɔtso lɛ mli kɛyatsɔ nɔ kroko mli, ni ekolɛ abaasa lá ni hoɔ lɛ naa be fioo dani eba migbɔmɔtso lɛ mli ekoŋŋ po lɛ, ani mihenilee baaŋmɛ mi gbɛ ni mana lá ni eje mimli lɛ akɛ ejeko mimli diɛŋtsɛ, ní no hewɔ lɛ, ehe ebahiaŋ ni atsi ‘ashwie shikpɔŋ’?—5 Mose 12:23, 24.\nKɛ́ akɛ milá miitsu nii, ni agbala ama shi, ajie muji yɛ mli, ni asaa akɛhã mi ekoŋŋ lɛ, ani egbaŋ mihenilee ni mikɛ Biblia lɛ etsɔse lɛ lɛ naa?\nAni mile akɛ kɛji mikpoo helatsamɔ gbɛi fɛɛ ni akɛ mi diɛŋtsɛ milá baatsu nii yɛ mli lɛ, etsɔɔ akɛ, misumɔɔɔ ni ajieɔ milá ni akwɛɔ mli, afeɔ mi hemodialysis, loo akɛ heart-lung bypass tsɔne tsuɔ nii ahãa mi?\nDani wɔbaakpɛ yiŋ ko yɛ nibii ni anáa kɛjɛɔ nibii titrii ejwɛ ni feɔ lá lɛ amli, kɛ helatsamɔ gbɛ ko ni akɛ wɔ diɛŋtsɛ wɔlá baatsu nii yɛ mli lɛ he lɛ, ehe baahia ni wɔsɔle kɛbi Yehowa dɛŋ gbɛtsɔɔmɔ, ni wɔtao nii amli hu. (Yakobo 1:5, 6) No sɛɛ lɛ, esa akɛ wɔdamɔ wɔhenilee ni wɔkɛ Biblia lɛ etsɔse lɛ lɛ nɔ wɔkpɛ wɔyiŋ. Esaaa akɛ wɔbiɔ mɛi krokomɛi akɛ, eji amɛ amɛyɔɔ shihilɛ ni wɔyɔɔ mli lɛ mli kulɛ, mɛɛ yiŋ amɛbaakpɛ? Ni esaaa akɛ mɛi krokomɛi náa yiŋ ni wɔbaakpɛ lɛ nɔ hewalɛ hu.—Romabii 14:12; Galatiabii 6:5.\nObaanyɛ oŋma yiŋ ni okpɛ akɛ oheŋ lá kɛ nibii titrii ejwɛ ni feɔ lá lɛ yɛ mla naa wolo tamɔ durable power of attorney (DPA) wolo lɛ mli. Wolo nɛɛ baanyɛ abu ohe koni akahã bo lá. Agbɛnɛ hu, obaanyɛ oŋmala yiŋ ni okpɛ yɛ nibii ni anáa kɛjɛɔ nibii titrii ejwɛ ni feɔ lá lɛ amli lɛ he, kɛ yiŋ ni okpɛ yɛ helatsamɔ gbɛi ni akɛ bo diɛŋtsɛ olá tsuɔ nii yɛ mli lɛ he lɛ, yɛ mli.\n▸ Yitso 7, kuku 11\n22 JEŊBA MLI HETSEMƆ\nKɛ́ akɛɛ mɔ ko he tse yɛ jeŋba mli lɛ, etsɔɔ akɛ Nyɔŋmɔ enaaa sane ko yɛ mɔ lɛ jeŋba kɛ enifeemɔi fɛɛ ahe. Jeŋba mli hetsemɔ kɔɔ wɔsusumɔi, wɔwiemɔi, kɛ wɔnifeemɔi hu ahe. Yehowa efã wɔ akɛ, wɔtsi wɔhe kɛje bɔlɛnamɔ jeŋba sha loo jeŋba sha henɔi fɛɛ ahe. (Abɛi 1:10; 3:1) Esa akɛ wɔtsɔ hiɛ wɔkpɛ wɔyiŋ akɛ wɔbaahi shi yɛ Yehowa mlai kɛ eshishitoo mlai ni he tse lɛ anaa, dani wɔkɛ shihilɛ ko ni baanyɛ aka wɔ ni wɔfee efɔŋ lɛ po akpe. Esa akɛ wɔsɔle be fɛɛ be ni Nyɔŋmɔ awa wɔ koni wɔsusu nibii ni he tse ahe, ni esa akɛ wɔtswa wɔfai shi akɛ, wɔbaatsi wɔhe kɛje nɔ fɛɛ nɔ ni baanyɛ ahã wɔkɛ wɔhe awo jeŋba sha mli lɛ he.—1 Korintobii 6:9, 10, 18; Efesobii 5:5.\n▸ Yitso 8, kuku 11\n23 JEŊBA GBONYO NI EFEEE MƆ HIƐGBELE, KƐ MUJI NII\nKɛ́ akɛɛ mɔ ko kɛ ehe woɔ jeŋba gbonyo ni efeee mɔ hiɛgbele mli lɛ, etsɔɔ akɛ ewiemɔi kɛ enifeemɔi teɔ shi woɔ Nyɔŋmɔ mlai kɛ eshishitoo mlai lɛ yɛ gbɛ ni yɔɔ hiɛdɔɔ nɔ. Ekɛ enifeemɔ tsɔɔ akɛ ebuuu Nyɔŋmɔ mlai lɛ. Kɛ́ mɔ ko kɛ ehe yawo jeŋba gbonyo ni efeee mɔ hiɛgbele mli lɛ, saneyeli ajinafoi akuu baatsu sane lɛ he nii. Muji nii kɔɔ efɔŋfeemɔi srɔtoi ahe. Kɛ́ mɔ ko kɛ ehe yawo muji nii ko mli lɛ, abaadamɔ bɔ ni sane lɛ yɔɔ hiɛdɔɔ hã lɛ nɔ akwɛ kɛji ehe baahia ni ato saneyeli ajinafoi akuu.—Galatiabii 5:19-21; Efesobii 4:19; kɛ́ ootao enɛ he saji babaoo lɛ, kwɛmɔ “Sanebimɔi ni Jɛ Kanelɔi Adɛŋ” ni je kpo yɛ July 15, 2006 Buu-Mɔɔ lɛ mli lɛ.\n▸ Yitso 9, kuku 7; Yitso 12, kuku 10\n24 NUUTSO LOO YOOHE NI AKƐSHWƐƆ AAHU KƐYASHIƆ HE BAA\nYehowa to bɔlɛnamɔ he gbɛjianɔ akɛ nifeemɔ ko ni he tse, koni wu kɛ ŋa atsɔ nɔ amɛjie suɔmɔ kpo amɛtsɔɔ amɛhe. Shi kɛ́ mɔ ko kɛ enuutso loo eyoohe shwɛ kɛyashi ehe ba, loo ekɛshwɛ bɔ ni esaaa koni ená miishɛɛ lɛ, no lɛ, ekɛ ehe miiwo bɔlɛnamɔ nifeemɔ ko ni he tseee mli. Nifeemɔ nɛɛ baanyɛ afite mɔ kɛ Yehowa teŋ wekukpaa. Ebaanyɛ ehã mɔ lɛ aná bɔlɛnamɔ akɔnɔi ni esaaa, ni ebaaná jwɛŋmɔ ni ejaaa yɛ bɔlɛnamɔ he. (Kolosebii 3:5) Kɛ́ mɔ ko kɛ ehe woɔ nifeemɔ nɛɛ mli, ni ewa kɛhã lɛ akɛ ebaakpa lɛ, enijiaŋ akaje wui. (Lala 86:5; 1 Yohane 3:20) Kɛ́ oyɛ shihilɛ ni tamɔ nɛkɛ mli lɛ, jɛɛ otsuiŋ osɔle ohã Yehowa, ni obi lɛ ni eye ebua bo. Tsi ohe kɛje nifeemɔi ni baahã oná susumɔi ni he tseee ahe, tamɔ ponografi nɛkɛ. Okɛ ofɔlɔi ni ji Kristofoi lɛ ateŋ mɔ kome, loo onaanyo ko ni eda ni sumɔɔ Yehowa mlai lɛ agba he sane. (Abɛi 1:8, 9; 1 Tesalonikabii 5:14; Tito 2:3-5) Ná nɔmimaa akɛ Yehowa naa mɔdɛŋ ni obɔɔ koni ohã ojeŋba he atse daa lɛ, ni ehiɛ sɔɔ.—Lala 51:17; Yesaia 1:18.\n▸ Yitso 9, kuku 9\n25 YEI PII LOO HII PII NI AKƐHIƆ SHI\nYehowa to gbɛjianɔ koni nuu kome kɛ yoo kome abote gbalashihilɛ mli. Blema lɛ, Nyɔŋmɔ ŋmɛ Israel hii gbɛ koni amɛkɛ yei ni fa fe ekome ahi shi, shi jeee nakai ji eyiŋtoo kɛjɛ shishijee. Ŋmɛnɛ lɛ, Yehowa eŋmɛɛɛ ewebii lɛ gbɛ ni amɛná hefatalɔ ni fe ekome. Eesumɔ ni wu aná ŋa kome pɛ, ní ŋa hu aná wu kome pɛ.—Mateo 19:9; 1 Timoteo 3:2.\n▸ Yitso 10, kuku 12\n26 GBALATSEMƆ KƐ MLIGBALAMƆ\nYehowa yiŋtoo ji, wu kɛ ŋa ahi shi amɛwala gbii abɔ fɛɛ. (1 Mose 2:24; Maleaki 2:15, 16; Mateo 19:3-6; 1 Korintobii 7:39) Dani Yehowa baakpɛlɛ gbalatsemɔ ko nɔ lɛ, ja wu lɛ loo ŋa lɛ efite gbãla. Kɛ́ eba lɛ nakai lɛ, Yehowa ŋmɛɔ mɔ ni atɔ̃ enɔ lɛ gbɛ koni ekpɛ eyiŋ kɛji ebaatse gbãla loo etseŋ.—Mateo 19:9.\nBei komɛi lɛ, Kristofoi komɛi kpɛɔ amɛyiŋ akɛ amɛbaatse amɛhe kɛje amɛhefatalɔi ahe, eyɛ mli akɛ amɛteŋ mɔ ko ebɔko ajwamaŋ. (1 Korintobii 7:11) Ekolɛ Kristofonyo ko baasusu mligbalamɔ he, kɛ́ ekɛ shihilɛi ni nyiɛ sɛɛ nɛɛ eko kpe.\nKɛ́ ewu je gbɛ ekwɛɛɛ weku lɛ: Enɛ tsɔɔ akɛ, wu lɛ ekpoo akɛ ebaahã weku lɛ amɛheloonaa hiamɔ nii, ni no hewɔ lɛ, weku lɛ náaa shika loo niyenii ni amɛbaaye po.—1 Timoteo 5:8.\nKɛ́ aafee lɛ niseniianii: Enɛ tsɔɔ akɛ, aayi mɔ lɛ loo aawa lɛ yi aahu akɛ, eenu he akɛ egbɔmɔtsoŋ hewalɛnamɔ loo ewala yɛ oshãra mli.—Galatiabii 5:19-21.\nKɛ́ ehefatalɔ lɛ miifee nɔ fɛɛ nɔ ni ebaanyɛ koni efite ekɛ Yehowa teŋ wekukpaa lɛ: Enɛ tsɔɔ akɛ, wu lɛ loo ŋa lɛ miifee nɔ fɛɛ nɔ, koni ehefatalɔ lɛ akanyɛ esɔmɔ Yehowa.—Bɔfoi 5:29.\n▸ Yitso 11, kuku 19\n27 YIJIEMƆ KƐ HEWALƐWOO\nYijiemɔ kɛ hewalɛwoo he miihia wɔ fɛɛ. (Abɛi 12:25; 16:24) Wɔbaanyɛ wɔkɛ wiemɔi ni tsɔɔ suɔmɔ kɛ mlihilɛ awowoo wɔhe hewalɛ ni wɔkɛshɛje wɔhe mii. Wiemɔi ni tamɔ nakai lɛ baanyɛ aye abua wɔnyɛmimɛi lɛ ni amɛfi shi, ní amɛya nɔ amɛsɔmɔ Yehowa kɛ́ amɛkɛ naagbai wuji miikpe po. (Abɛi 12:18; Filipibii 2:1-4) Kɛ́ mɔ ko nijiaŋ je wui waa lɛ, esa akɛ wɔjɛ bulɛ mli wɔbo lɛ toi, ní wɔbɔ mɔdɛŋ akɛ wɔbaanu lɛ shishi. No baahã wɔna nɔ ni esa akɛ wɔwie loo wɔfee kɛwa lɛ. (Yakobo 1:19) Bɔɔ mɔdɛŋ ni ole nyɛmimɛi lɛ jogbaŋŋ, bɔ ni afee ni ole nɔ tuuntu ni he hiaa amɛ. Kɛkɛ lɛ, obaanyɛ oye obua amɛ ni amɛkɛ amɛhiɛ afɔ̃ miishɛjemɔ kɛ hewalɛwoo fɛɛ Jɛɛhe lɛ nɔ. Lɛ ji mɔ ni baanyɛ ahã amɛtsui anyɔ amɛmli diɛŋtsɛ.—2 Korintobii 1:3, 4; 1 Tesalonikabii 5:11.\n▸ Yitso 12, kuku 16\nBiblia lɛ woko mlai pɔtɛi yɛ yookpeemɔ he. Esoro maŋ fɛɛ maŋ mlai kɛ ekusumii yɛ yookpeemɔ he. (1 Mose 24:67; Mateo 1:24; 25:10; Luka 14:8) Nɔ ni he hiaa fe fɛɛ yɛ yookpeemɔ mli ji kitã ni nuu lɛ kɛ yoo lɛ kãa yɛ Yehowa hiɛ lɛ. Mɛi pii yɛ ni kɛ́ amɛmiibote gbalashihilɛ mli lɛ, amɛsumɔɔ ni amɛwekumɛi kɛ amɛnanemɛi ahi jɛmɛ be ni amɛkãa kita lɛ, ní agbɛnɛ hu, asafoŋ onukpa ko ajɛ Biblia lɛ mli ehã wiemɔ. Kɛ́ abaafee henaabuamɔ ko yɛ yookpeemɔ lɛ sɛɛ lɛ, nuu lɛ kɛ yoo lɛ ji mɛi ni baakpɛ amɛyiŋ yɛ bɔ ni abaafee lɛ ahã lɛ he. (Luka 14:28; Yohane 2:1-11) Bɔ fɛɛ bɔ ni nuu ko kɛ yoo ko baasumɔ ni amɛfee amɛyookpeemɔ lɛ amɛhã lɛ, esa akɛ amɛkwɛ ni ewo Yehowa hiɛ nyam. (1 Mose 2:18-24; Mateo 19:5, 6) Biblia mli shishitoo mlai baanyɛ aye abua amɛ ni amɛkpɛ yiŋ ni ja. (1 Yohane 2:16, 17) Kɛ́ amɛkpɛ mli akɛ abaahã dãa ni wa yɛ henaabuamɔ lɛ shishi lɛ, esa akɛ amɛto gbɛjianɔ ni mɔ ko akwɛ ni nɔ fɛɛ nɔ aya lɛ jogbaŋŋ. (Abɛi 20:1; Efesobii 5:18) Kɛ́ amɛkpɛ mli akɛ abaatswa lala loo abaafee nɔ ko kɛjie mɛi ahiɛtserɛ lɛ, esa akɛ amɛkwɛ ni afee fɛɛ kɛwo Yehowa hiɛ nyam. Esa akɛ Kristofoi ni miibote gbalashihilɛ mli lɛ kɛ amɛjwɛŋmɔ ama wekukpaa ni yɔɔ amɛ kɛ Nyɔŋmɔ teŋ, kɛ wekukpaa ni yɔɔ amɛyi enyɔ lɛ teŋ lɛ nɔ, shi jeee yookpeemɔ gbi lɛ pɛ nɔ.—Abɛi 18:22; kɛ́ ootao enɛ he saji babaoo lɛ, kwɛmɔ October 15, 2006 Buu-Mɔɔ lɛ baafa 18-31.\n▸ Yitso 13, kuku 18\n29 YIŊKPƐƐ NI JA\nWɔmiisumɔ ni wɔdamɔ shishitoo mlai ni yɔɔ Nyɔŋmɔ Wiemɔ lɛ mli lɛ anɔ wɔkpɛ yiŋ ni ja. Akɛ nɔkwɛmɔnɔ lɛ, ekolɛ Kristofonyo ko hefatalɔ ni jeee Yehowa Odasefonyo lɛ baafɔ̃ lɛ nine ni ekɛ ewekumɛi ayata shi kɛye nii be ni aaye gbi jurɔ ko ni Biblia lɛ fĩii sɛɛ. Kɛ́ bo ni lɛ, mɛni obaafee? Kɛ́ ohenilee ŋmɛ bo gbɛ akɛ oya lɛ, obaanyɛ ogbála mli ohã ohefatalɔ lɛ akɛ, kɛ́ wɔŋjamɔ nifeemɔi komɛi baaya nɔ yɛ jɛmɛ lɛ, okɛ ohe woŋ mli. Esa akɛ obi ohe hu akɛ, ‘Kɛji mitee lɛ, ani matɔ̃tɔ mɔ ko nane?’—1 Korintobii 8:9; 10:23, 24.\nAloo ekolɛ onitsumɔtsɛ baake bo nii be ni aaye gbi jurɔ ko. Ani esa akɛ okpoo? Jeee doo. Kɛ́ obaahe nikeenii lɛ jio, oheee jio lɛ, yɛ gbɛ ko nɔ lɛ, edamɔ bɔ ni onitsumɔtsɛ lɛ naa nikeenii lɛ ehãa lɛ nɔ. Ani enaa lɛ akɛ gbi jurɔ lɛ hewɔ ekeɔ bo nii lɛ? Aloo bɔ ni ehiɛ esɔ onitsumɔ lɛ hewɔ ekeɔ bo nii lɛ? Kɛ́ osusu enɛɛmɛi kɛ nibii krokomɛi ahe lɛ, obaanyɛ okpɛ oyiŋ kɛji obaahe nikeenii lɛ loo oheŋ.\nEbaanyɛ eba lɛ hu akɛ, mɔ ko baake bo nii be ni aaye gbi jurɔ ko, ni ebaakɛɛ bo akɛ: “Mile akɛ oyeee gbi jurɔ lɛ eko, shi mikɛmiike bo kɛkɛ.” Ekolɛ mɔ lɛ miitao efee bo ejurɔ kɛkɛ. Shi ani nɔ ko yɛ ni hãa onuɔ he akɛ mɔ lɛ miitao eka ohemɔkɛyeli lɛ, loo eetao ni bo hu oye gbi jurɔ lɛ eko? Kɛ́ osusu enɛ he sɛɛ lɛ, bo diɛŋtsɛ obaakpɛ oyiŋ kɛji obaahe nikeenii lɛ loo oheŋ. Wɔmiisumɔ ni wɔhiɛ henilee kpakpa, ni wɔye Yehowa anɔkwa yɛ yiŋ fɛɛ yiŋ ni wɔkpɛɔ lɛ mli.—Bɔfoi 23:1.\n▸ Yitso 13, kuku 22\n30 SAJI NI KƆƆ NITSUMƆ KƐ MLA HE\nKɛ́ naataamɔi ba, ni atsu he nii amrɔ nɔŋŋ yɛ toiŋjɔlɛ mli lɛ, bei pii lɛ, etsɔɔɔ naagbai wuji. (Mateo 5:23-26) Nɔ ni esa akɛ ekã Kristofoi fɛɛ atsui nɔ ji, ni amɛhã awo Yehowa hiɛ nyam, ni ekomefeemɔ hu ahi asafo lɛ mli.—Yohane 13:34, 35; 1 Korintobii 13:4, 5.\nKɛ́ nitsumɔ sane ko hã naataamɔ ba Kristofoi komɛi ateŋ lɛ, esa akɛ amɛbɔ mɔdɛŋ ni amɛtsu he nii, ní ehe ehiaaa ni aya saneyelihe. Bɔfo Paulo kɛ ŋaawoo hã yɛ Kristofoi ni kɛ amɛhe yeɔ sane yɛ saneyelihe lɛ he, yɛ 1 Korintobii 6:1-8 lɛ. Kɛ́ wɔkɛ nyɛmi ko tee saneyelihe lɛ, ebaahã awie Yehowa kɛ asafo lɛ he efɔŋ. Atsɔɔ gbɛi etɛ ni Kristofoi baanyɛ atsɔ nɔ atsu saji ni yɔɔ hiɛdɔɔ lɛ ahe nii yɛ Mateo 18:15-17 lɛ. Saji tamɔ be ni awie mɔ ko he efɔŋ loo ashishiu mɔ ko. Gbɛi nɛɛ ji: (1) Amɛ sɔŋŋ amɛtsu he nii. (2) Kɛ́ no yeee omanye lɛ, amɛbaanyɛ amɛbi asafoŋbii lɛ ateŋ mɔ kome loo mɛi enyɔ ni edara yɛ mumɔŋ ni amɛye amɛbua amɛ. (3) No sɛɛ kɛ́ ehe bahia lɛ, amɛbaanyɛ amɛkɛ sane lɛ ayahã asafoŋ onukpai lɛ ni amɛtsu he nii. Kɛ́ sane lɛ yashɛ onukpai lɛ adɛŋ lɛ, amɛbaabɔ mɔdɛŋ amɛkɛ Biblia mli shishitoo mlai aye abua mɛi ni sane lɛ kɔɔ amɛhe lɛ, koni toiŋjɔlɛ aba amɛteŋ. Kɛ́ amɛteŋ mɛi komɛi ekpɛlɛɛɛ akɛ amɛkɛ Biblia mli shishitoo mlai baatsu nii lɛ, ekolɛ ebaahi akɛ asafoŋ onukpai lɛ ato saneyeli ajinafoi akuu ni amɛtsu he nii.\nSaji komɛi yɛ ni ekolɛ yɛ mla naa lɛ, ebaabi ni akɛya saneyelihe, ebaanyɛ efee saji tamɔ gbalatsemɔ, fɔlɔ ni esa akɛ bi ahi eŋɔɔ, shika ni awoɔ ahãa hefatalɔ ni akɛ lɛ bɛ dɔŋŋ, inshuɔransi ni esa akɛ awo ahã mɔ ko, shika ni esa akɛ nitsumɔhe ko ni emɔ nyɔmɔ awo ahã mɔ ko, loo shamaŋsheo. Kɛ́ Kristofonyo ko tsɔ nɛkɛ gbɛ nɔ etsu sane lɛ he nii bɔ ni kɛ toiŋjɔlɛ baaba lɛ, ekuko Paulo wiemɔ lɛ mli.\nKɛ́ eji esha ni yɔɔ hiɛdɔɔ tamɔ kabonaatoo, gbekɛ ni afee lɛ niseniianii, mɔtutuamɔ, nɔ ko wulu ni ayaju, loo gbɔmɔgbee lɛ, no lɛ kɛ́ Kristofonyo ko kɛ sane lɛ yahã amralo lɛ, no hu ekuko Paulo wiemɔ lɛ mli.\n▸ Yitso 14, kuku 14\n31 SATAN AMALEI\nKɛjɛ Eden abɔɔ lɛ mli tɔ̃ɔ lɛ, Satan ebɔ mɔdɛŋ akɛ ebaalaka adesai. (1 Mose 3:1-6; Kpojiemɔ 12:9) Ele akɛ kɛ́ ehã wɔná susumɔi ni ejaaa lɛ, no lɛ, ebaanyɛ ehã wɔfee efɔŋ. (2 Korintobii 4:4; Yakobo 1:14, 15) Etsɔɔ pɔlitis kɛ maŋ saji, jamɔ, jarayeli, hiɛtserɛjiemɔ, skulyaa, kɛ nibii krokomɛi babaoo anɔ ehãa mɛi susuɔ nii ahe tamɔ lɛ, ni ehãa amɛnuɔ he akɛ naagba ko kwraa bɛ bɔ ni esusuɔ nii ahe ehãa lɛ he.—Yohane 14:30; 1 Yohane 5:19.\nSatan le akɛ be ni eyɔɔ ni ekɛbaalaka mɛi lɛ faaa. No hewɔ lɛ, eefee bɔ fɛɛ bɔ ni eeenyɛ koni elaka mɛi babaoo. Eesumɔ ni elaka mɛi ni jáa Yehowa lɛ titri. (Kpojiemɔ 12:12) Kɛ́ wɔkwɛɛɛ ni ahi lɛ, Abonsam baafite wɔsusumɔi fiofio. (1 Korintobii 10:12) Akɛ nɔkwɛmɔnɔ lɛ, Yehowa miisumɔ ni gbalashihilɛ mli bii kɛ amɛhe ahi shi daa. (Mateo 19:5, 6, 9) Shi ŋmɛnɛ lɛ, mɛi babaoo naa gbalashihilɛ akɛ kpaŋmɔ ko kɛkɛ ni abaanyɛ afo mli be fɛɛ be. Sinii kɛ TV nɔ nifeemɔi babaoo hu fiɔ susumɔ nɛɛ sɛɛ. Esaaa akɛ wɔhãa susumɔ ni je lɛ hiɛ yɛ gbalashihilɛ he lɛ náa wɔnɔ hewalɛ.\nGbɛ kroko ni Satan sumɔɔ ni etsɔ nɔ elaka wɔ ji, ni ehã wɔnu he akɛ esaaa akɛ ayeɔ wɔnɔ. (2 Timoteo 3:4) Kɛ́ wɔkwɛɛɛ ni ahi lɛ, bulɛ ni wɔyɔɔ kɛhã mɛi ni Yehowa kɛ hegbɛ ewo amɛdɛŋ lɛ baatã. Akɛ nɔkwɛmɔnɔ lɛ, ekolɛ fiofio lɛ nyɛmi nuu ko baate shi awo asafoŋ onukpai lɛ agbɛtsɔɔmɔ. (Hebribii 12:5) Loo ekolɛ fiofio lɛ, nyɛmi yoo ko kɛ enifeemɔ baatsɔɔ akɛ enyaaa yitsoyeli he gbɛjianɔ ni Yehowa eto yɛ weku lɛ mli lɛ he.—1 Korintobii 11:3.\nEsa akɛ wɔtswa wɔfai shi akɛ, wɔŋmɛŋ Abonsam gbɛ ni ená wɔsusumɔi anɔ hewalɛ. Moŋ lɛ, wɔmiisumɔ ni wɔsusu nii ahe tamɔ Yehowa, ni wɔhã ‘wɔjwɛŋmɔ ahi nibii ni yɔɔ ŋwɛi lɛ anɔ.’—Kolosebii 3:2; 2 Korintobii 2:11.\n▸ Yitso 16, kuku 9\nWɔ fɛɛ wɔmiisumɔ ni wɔná gbɔmɔtsoŋ hewalɛ kpakpa, ni kɛ́ hela mɔ wɔ hu lɛ, wɔsumɔɔ ni akwɛ wɔ jogbaŋŋ. (Yesaia 38:21; Marko 5:25, 26; Luka 10:34) Ŋmɛnɛ lɛ, datrɛfoi kɛ mɛi krokomɛi tsɔɔ gbɛi srɔtoi pii anɔ amɛtsaa mɛi. Kɛ́ wɔmiikpɛ wɔyiŋ yɛ bɔ ni wɔbaasumɔ ni atsa wɔ ahã lɛ he lɛ, ehe miihia ni wɔkɛ Biblia mli shishitoo mlai atsu nii. Wɔle akɛ Nyɔŋmɔ Maŋtsɛyeli lɛ pɛ ni baatsa wɔ kwraa. Wɔsumɔŋ ni wɔgbɔmɔtsoŋ hewalɛnamɔ ahe wɔjwɛŋmɔ aahu akɛ, wɔbaakpa Yehowa jamɔ.—Yesaia 33:24; 1 Timoteo 4:16.\nEsa akɛ wɔkwɛ jogbaŋŋ ni wɔtsi wɔhe kɛje helatsamɔ gbɛ ni etamɔ nɔ ni akɛ daimonioi ahewalɛ tsuɔ nii yɛ mli lɛ he. (5 Mose 18:10-12; Yesaia 1:13) No hewɔ lɛ, dani wɔbaakpɛlɛ helatsamɔ gbɛ ko loo tsofa ko nɔ lɛ, esa akɛ wɔfee bɔ fɛɛ bɔ ni wɔɔnyɛ kɛle ehe saji, kɛ susumɔ ni ewoɔ he hewalɛ. (Abɛi 14:15) Esaaa akɛ wɔhiɛ kpaaa nɔ akɛ, Satan baasumɔ ni elaka wɔ ni wɔkɛ daimonioi ashãra. Kɛ́ eefee wɔ akɛ helatsamɔ gbɛ ko kɛ daimonioi yɛ tsakpaa lɛ, ebaahi waa akɛ wɔbaatsi wɔhe kɛje he.—1 Petro 5:8.\n▸ Yitso 16, kuku 18\n^ kk. 98 Datrɛfoi komɛi naa nibii titrii ejwɛ ni feɔ lá lɛ tamɔ bɔ ni amɛnaa nibii ni anáa kɛjɛɔ nibii titrii ejwɛ nɛɛ amli lɛ nɔŋŋ. No hewɔ lɛ, ekolɛ ehe baahia ni ogbála yiŋ ni bo diɛŋtsɛ okpɛ akɛ osumɔŋ ni ahã bo lá, loo nibii titrii ejwɛ ni feɔ lá, ni ji, wala yibii tsuji, wala yibii yɛji, platelets, loo plasma lɛ mli otsɔɔ datrɛfoi lɛ.


Yaa Nɔ Ojá Yehowa Kɛ́ Atsĩ Wɔnitsumɔ Lɛ Naa Po | Buu-Mɔɔ Nikasemɔ\n“Wɔnyɛŋ wɔkpa nibii ni wɔna kɛ nibii ni wɔnu lɛ ahe wiemɔ.”—BƆF. 4:19, 20.\nLALA 122 Nyɛfia Shi Shiŋŋ, Nyɛkagbugbaa!\n1-2. (a) Kɛ́ atsĩ wɔnitsumɔ lɛ naa lɛ, mɛni hewɔ esaaa akɛ efeɔ wɔ naakpɛɛ? (b) Mɛni he wɔbaasusu yɛ nikasemɔ nɛɛ mli?\nYƐ AFI 2018 lɛ, nyɛmimɛi 223,000 kɛ sɛɛ nyɛɛɛ amɛsɔmɔ Yehowa bɔ ni amɛsumɔɔ, ejaakɛ yɛ amɛmaji lɛ anɔ lɛ, amralofoi lɛ etsĩ wɔnitsumɔ lɛ naa loo amɛhãaa wɔná hejɔlɛ kɛtsu bɔ ni wɔtsui shweɔ. Shi enɛ efeee wɔ naakpɛɛ. Tamɔ bɔ ni ahã wɔle yɛ nikasemɔ ni tsɔ hiɛ lɛ mli lɛ, anɔkwa Kristofoi le akɛ abaawa amɛ yi. (2 Tim. 3:12) Ekɔɔɔ he eko maŋ nɔ ni wɔyɔɔ lɛ, wɔle akɛ nɔyeli lɛ baanyɛ atsĩ wɔnaa trukaa akɛ wɔkajá Yehowa Nyɔŋmɔ.\n2 Kɛ́ nɔyeli lɛ tsĩ nitsumɔ lɛ naa yɛ maŋ nɔ he ni oyɔɔ lɛ, ekolɛ obaabi ohe akɛ: ‘Ani wɔyi ni awaa nɛɛ tsɔɔ akɛ Nyɔŋmɔ mli efu wɔ? Ani naatsĩi lɛ hewɔ lɛ, wɔnyɛŋ wɔjá Yehowa dɔŋŋ? Ani mifã kɛya maŋ kroko nɔ koni maná heyeli kɛsɔmɔ Nyɔŋmɔ?’ Wɔbaahã sanebimɔi nɛɛ ahetoo yɛ nikasemɔ nɛɛ mli. Kɛfata he lɛ, wɔbaakwɛ nɔ ni wɔbaanyɛ wɔfee koni wɔnyɛ wɔya nɔ wɔjá Yehowa kɛ́ atsĩ wɔnitsumɔ lɛ naa po, kɛ agbɛnɛ hu, nibii komɛi ni esaaa akɛ wɔfeɔ.\nKƐ́ AAWA WƆ YI LƐ, ANI NO TSƆƆ AKƐ NYƆŊMƆ MLI EFU WƆ?\n3. Eyɛ mli akɛ bɔfo Paulo ye Yehowa anɔkwa moŋ, shi tamɔ bɔ ni wɔnaa yɛ 2 Korintobii 11:23-27 lɛ, mɛɛ gbɛ nɔ awa lɛ yi? Ni mɛni wɔkaseɔ yɛ Paulo sane lɛ mli?\n3 Kɛ́ nɔyeli ko tsĩ wɔnitsumɔ lɛ naa lɛ, ekolɛ wɔbaamu sane naa akɛ Nyɔŋmɔ mli efu wɔ. Shi susumɔ nɛɛ ejaaa. Kaimɔ akɛ, kɛ́ aawa Yehowa tsulɔ ko yi lɛ, no etsɔɔɔ akɛ Yehowa mli efu lɛ. Bo lɛ, susumɔ bɔfo Paulo he okwɛ. Nibii pii yɛ ni hãa wɔnaa akɛ Nyɔŋmɔ ná ehe miishɛɛ waa. Akɛ nɔkwɛmɔnɔ lɛ, ená hegbɛ eŋma Kristofoi A-Greek Ŋmalɛ lɛ mli woji 14 sɔŋŋ, ni esɔmɔ akɛ jeŋmaji lɛ abɔfo. Fɛɛ sɛɛ lɛ, awa lɛ yi waa. (Kanemɔ 2 Korintobii 11:23-27.) Mɛni esane lɛ tsɔɔ wɔ? Etsɔɔ wɔ akɛ, Yehowa ŋmɛɔ gbɛ ni awaa etsuji anɔkwafoi ayi.\n4. Mɛni hewɔ je lɛ nyɛɔ wɔ lɛ?\n4 Yesu hã wɔle nɔ hewɔ ni esaaa akɛ efeɔ wɔ naakpɛɛ akɛ mɛi baanyɛ wɔ ni amɛbaate shi amɛwo wɔ lɛ. Ewie akɛ, amɛbaafee nakai ejaakɛ wɔfataaa je lɛ he. (Yoh. 15:18, 19) Kɛ́ aawa wɔ yi lɛ, no etsɔɔɔ akɛ Yehowa mli efu wɔ. Moŋ lɛ, etsɔɔ akɛ wɔmiifee nɔ ni sa ehiɛ.\nKƐ́ ATSĨ WƆNITSUMƆ LƐ NAA LƐ, ANI NO TSƆƆ AKƐ WƆNYƐŊ WƆJÁ YEHOWA DƆŊŊ?\n5. Ani gbɔmɛi adesai baanyɛ ahã akpa Yehowa jamɔ? Tsɔɔmɔ mli.\n5 Gbɔmɛi adesai foji nyɛŋ amɛhã akpa Yehowa, Nyɔŋmɔ Ofe lɛ jamɔ. Mɛi pii eka akɛ amɛbaafee nakai, shi amɛyeee omanye. Akɛ nɔkwɛmɔnɔ lɛ, be ni awuɔ Jeŋ Ta II lɛ, maji pii anɔyelii wa Nyɔŋmɔ webii lɛ ayi waa. Nazi nɔyeli lɛ tsĩ wɔnitsumɔ lɛ naa yɛ Germany, ni atsĩ wɔnitsumɔ lɛ naa yɛ Australia, Canada, kɛ maji krokomɛi hu anɔ. Ani enɛ hã akpa Yehowa jamɔ? Dabi kwraa! Be ni abɔi ta lɛ wuu yɛ afi 1939 lɛ, no mli lɛ shiɛlɔi ni yɔɔ jeŋ fɛɛ lɛ ayifalɛ ji 72,475. Shi be ni awu ta lɛ agbe naa yɛ afi 1945 lɛ, shiɛlɔi lɛ ayifalɛ eku ebɔ he toi enyɔ kɛ sɛɛ. Yehowa jɔɔ nitsumɔ lɛ nɔ, ni aná shiɛlɔi 156,299!\n6. Kɛ́ ate shi awo wɔ lɛ, mɛɛ yibii kpakpai ebaanyɛ ewo? Okɛ enɛ he nɔkwɛmɔnɔ ahã.\n6 Kɛ́ ate shi awo wɔ lɛ, wɔsheɔ gbeyei fioo. Shi yɛ nakai beiaŋ nɔŋŋ lɛ, ebaanyɛ ehã wɔfai shi ni wɔtswa akɛ wɔbaasɔmɔ Yehowa jogbaŋŋ lɛ mli awa. Nyɛmi nuu ko kɛ eŋa kɛ amɛbi fioo lɛ aniiashikpamɔ lɛ yeɔ enɛ he odase. Be ni nɔyeli lɛ tsĩ wɔnitsumɔ lɛ naa yɛ maŋ nɔ he ni amɛyɔɔ lɛ, amɛhãaa no awo amɛhe gbeyei ni amɛkpa Yehowa sɔɔmɔ. Moŋ lɛ, nyɛmi nuu lɛ kɛ eŋa lɛ fɛɛ bɔi gbɛgbamɔ nitsumɔ lɛ. Nyɛmi yoo lɛ kpa nitsumɔ ni etsuɔ lɛ po koni enyɛ etsɔ gbɛgbalɔ, eyɛ mli akɛ nitsumɔ lɛ hãa enáa shika waa. Ewu lɛ wie akɛ, wɔnitsumɔ lɛ naa ni atsĩ lɛ hã mɛi pii bibii amɛhe saji babaoo yɛ Yehowa Odasefoi ahe. Enɛ hewɔ lɛ, ená lɛ mlɛo waa akɛ ekɛ mɛi baabɔi Biblia lɛ kasemɔ. Shi jeee weku nɛɛ pɛ kɛ́ wɔbaawie lɛ, amɛná wɔnitsumɔ lɛ naa ni atsĩ lɛ he sɛɛ. Asafoŋ onukpa ko ni sɔmɔɔ yɛ nakai maŋ lɛ nɔŋŋ nɔ lɛ wie akɛ, mɛi pii ni ekpa Yehowa sɔɔmɔ lɛ bɔi kpeei baa ni aye abua amɛ ni amɛbɔi shiɛmɔyaa ekoŋŋ.\n7. (a) Mɛni wɔkaseɔ yɛ 3 Mose 26:36, 37 lɛ mli? (b) Kɛ́ atsĩ wɔnitsumɔ lɛ naa lɛ, mɛni obaafee?\n7 Kɛ́ wɔhenyɛlɔi lɛ tsĩ wɔnitsumɔ lɛ naa lɛ, ekolɛ amɛbaafee nibii kɛwo wɔhe gbeyei koni ŋmiŋmi amɔ wɔ ni wɔkpa Yehowa sɔɔmɔ. Akɛ nɔkwɛmɔnɔ lɛ, ekolɛ yɛ nitsumɔ lɛ naa ni amɛtsĩ lɛ sɛɛ lɛ, amɛbaagbɛ wɔhe amalei amɛshwã, amɛbaatsu polisifoi loo mɛi krokomɛi ni tamɔ nakai ni amɛbagbɛlɛ wɔnibii amli yɛ shĩa, loo amɛkɛ wɔteŋ mɛi komɛi baaya kɔɔtu loo amɛwo wɔ tsuŋ po. Ekolɛ amɛbaanu he akɛ, kɛ́ amɛwo wɔteŋ mɛi fioo komɛi tsuŋ lɛ, wɔbaashe gbeyei. Shi kɛ́ wɔhã amɛnifeemɔi lɛ wo wɔhe gbeyei lɛ, ekolɛ yiwaa lɛ shɛŋ wɔnɔ po ni ekãa ni wɔkɛsɔmɔɔ lɛ naa baaba shi loo wɔkɛ wɔsɔɔmɔ lɛ baakpasa shi kwraa, ni wɔbaafee wɔnii tamɔ mɛi ni awie amɛhe yɛ 3 Mose 26:36, 37 lɛ. (Kanemɔ.) No hewɔ lɛ, ekaba kɔkɔɔkɔ akɛ wɔbaahã wɔhenyɛlɔi lɛ ahe ŋmiŋmi amɔ wɔ ni ekãa ni wɔkɛsɔmɔɔ Yehowa lɛ naa aba shi loo wɔkpa lɛ sɔɔmɔ kwraa. Moŋ lɛ, nyɛhãa wɔkɛ wɔhiɛ afɔ̃a Yehowa nɔ kwraa ni wɔtsui akafã, ni wɔsɔle wɔkpa lɛ fai ni etsɔɔ wɔ gbɛ. (Yes. 28:16) Kɛ́ Yehowa yɛ wɔsɛɛ lɛ, adesa nɔyeli ko nɔyeli ko bɛ, ekɔɔɔ he eko bɔ ni ehe wa hã, ni baanyɛ ahã wɔje wɔ-Nyɔŋmɔ lɛ sɛɛ loo etsĩ wɔnaa ni wɔkpa lɛ jamɔ.—Heb. 13:6.\nANI MIFÃ KƐYA MAŊ KROKO NƆ?\n8-9. (a) Mɛɛ yiŋ esa akɛ wekuyitso fɛɛ wekuyitso loo Kristofonyo fɛɛ Kristofonyo akpɛ? (b) Ni mɛni baaye abua mɔ ko ni ekpɛ yiŋ kpakpa?\n8 Kɛ́ nɔyeli lɛ tsĩ wɔnitsumɔ lɛ naa yɛ maŋ nɔ he ni oyɔɔ lɛ, ekolɛ obaabi ohe akɛ, ‘Ani mifã kɛya maŋ kroko nɔ koni maná heyeli kɛsɔmɔ Yehowa?’ Mɔ ko mɔ ko nyɛŋ ahã sanebimɔ nɛɛ hetoo ehã bo. Bo diɛŋtsɛ obaakpɛ oyiŋ yɛ he. Shi dani obaafee nakai lɛ, obaanyɛ osusu nɔ ni blema Kristofoi lɛ fee be ni abɔi amɛyi waa yɛ Stefano gbele lɛ sɛɛ lɛ he. Kaselɔi ni yɔɔ Yerusalem lɛ gbɛ amɛshwã Yudea kɛ Samaria fɛɛ, ni amɛtee aahu kɛyashɛ Foinike, kɛ Kipro, kɛ Antiokia tɔ̃ɔ. (Mat. 10:23; Bɔf. 8:1; 11:19) Agbɛnɛ hu, obaanyɛ osusu nɔ ni bɔfo Paulo fee sɛɛ mli be ni abɔi blema Kristofoi lɛ ayi waa ekoŋŋ lɛ he. Paulo kpɛ eyiŋ akɛ, efãŋ kɛshiŋ kpokpaa ni ate shi awo shiɛmɔ nitsumɔ lɛ yɛ jɛmɛ lɛ nɔ. Moŋ lɛ, ekɛ ewala wo oshãra mli ni etee nɔ eshiɛ sane kpakpa lɛ yɛ jɛmɛ ni ewaje nyɛmimɛi ni awaa amɛyi lɛ.—Bɔf. 14:19-23.\n9 Mɛni wɔkaseɔ yɛ nɔkwɛmɔnii enyɔ nɛɛ amli? No ji akɛ, wekuyitso fɛɛ wekuyitso baakpɛ eyiŋ kɛji ekɛ eweku lɛ baafã aloo amɛfãŋ. Shi dani ebaafee nakai lɛ, esa akɛ esɔle ni esusu shihilɛ mli ni eweku lɛ yɔɔ, kɛ agbɛnɛ hu, naagbai kɛ sɛɛnamɔi ni baajɛ fã ni amɛbaafã lɛ mli kɛba lɛ ahe jogbaŋŋ. Yɛ nɛkɛ fãa sane nɛɛ mli lɛ, Kristofonyo fɛɛ Kristofonyo “baatere lɛ diɛŋtsɛ ejatsu.” (Gal. 6:5) No hewɔ lɛ, esaaa akɛ awieɔ ashiɔ nyɛmi ko yɛ yiŋ ni ebaakpɛ yɛ sane nɛɛ he lɛ hewɔ.\nKƐ́ ATSĨ WƆNITSUMƆ LƐ NAA LƐ, MƐƐ GBƐ NƆ WƆBAATSƆ WƆJÁ YEHOWA?\n10. Nitsumɔhe nine lɛ kɛ asafoŋ onukpai lɛ baahã wɔ gbɛtsɔɔmɔi yɛ mɛɛ nibii ahe?\n10 Kɛ́ atsĩ wɔnitsumɔ lɛ naa lɛ, mɛɛ gbɛ nɔ obaatsɔ oya nɔ ojá Yehowa? Nitsumɔhe nine lɛ baatsɔɔ osafoŋ onukpai lɛ bɔ ni nyɛbaafee ni nyɛnine aya nɔ ashɛ mumɔŋ niyenii nɔ, gbɛ ni nyɛbaatsɔ nɔ nyɛto kpeei ahe gbɛjianɔ, kɛ bɔ ni nyɛbaafee nyɛshiɛ sane kpakpa lɛ. Kɛ́ nitsumɔhe nine lɛ nine nyɛɛɛ ashɛ asafoŋ onukpai lɛ anɔ lɛ, no lɛ, asafoŋ onukpai lɛ baaye abua bo kɛ asafoŋbii krokomɛi lɛ fɛɛ ni nyɛya nɔ nyɛjá Yehowa. Amɛbaadamɔ Biblia lɛ kɛ nibii ni awie yɛ wɔwoji lɛ amli lɛ anɔ amɛkɛ gbɛtsɔɔmɔi ahã.—Mat. 28:19, 20; Bɔf. 5:29; Heb. 10:24, 25.\n11. Mɛni hewɔ esaaa akɛ osheɔ gbeyei akɛ be ko baashɛ ni onáŋ mumɔŋ niyenii lɛ? Ni mɛni obaanyɛ ofee kɛbu mumɔŋ niyenii ni oyɔɔ lɛ he?\n11 Yehowa ewo shi akɛ, ebaadro etsuji lɛ nibii fɛɛ ni he hiaa amɛ koni amɛhemɔkɛyeli lɛ mli awa. (Yes. 65:13, 14; Luka 12:42-44) No hewɔ lɛ, esafo lɛ baaya nɔ afee nɔ fɛɛ nɔ ni esa akɛ efee koni onine ashɛ mumɔŋ niyenii kɛ hewalɛwoo nɔ, ni esaaa akɛ oyiŋ feɔ bo kɔshikɔshi yɛ enɛ he kɔkɔɔkɔ. Shi mɛni bo hu obaanyɛ ofee? Kɛ́ atsĩ wɔnitsumɔ lɛ naa lɛ, taomɔ he ko ni obaanyɛ okɛ o-Biblia kɛ woji krokomɛi lɛ atee. Kwɛmɔ ni okashi nibii ni jara wala nɛɛ oshwie shi kɛkɛ. Kɛ́ ilɛtrɔniki tsɔne ko nɔ amɛyɔɔ lɛ, too he gbɛjianɔ bɔ ni ebaawa akɛ mɔ ko baana. Anɔkwa, esa akɛ wɔteŋ mɔ fɛɛ mɔ akwɛ nɔ ni ebaanyɛ efee koni ehemɔkɛyeli lɛ mli akagbɔjɔ.\nAkɛni Yehowa ji wɔyelikɛbualɔ hewɔ lɛ, esaaa akɛ wɔsheɔ gbeyei akɛ wɔbaakpe kɛjá lɛ (Kwɛmɔ kuku 12) *\n12. Mɛɛ gbɛ nɔ asafoŋ onukpai lɛ baanyɛ ato kpeei ahe gbɛjianɔ bɔ ni mɛi enaŋ sɛɛ?\n12 Ni kpeei ni wɔfeɔ daa otsi lɛ hu? Asafoŋ onukpai lɛ baato kpeei ahe gbɛjianɔ bɔ ni wɔhenyɛlɔi lɛ yoŋ sɛɛ. Ekolɛ amɛbaakɛɛ wɔ akɛ wɔkpe yɛ kui bibii amli, ni amɛbaafɔ be ni akɛfeɔ kpeei lɛ kɛ he ni afeɔ yɛ lɛ tsakemɔ. Nɔ ni bo hu obaanyɛ ofee kɛbu mɛi ni baa kpeei lɛ ashishi lɛ ahe ji, ni obaaba ogbee shi kɛ́ ootao owie nɔ ko yɛ gbɛ lɛ nɔ be ni obaa kpeei lɛ loo oshiɔ kɛyaa shĩa lɛ. Agbɛnɛ hu, ekolɛ ehe baahia ni osaa ohe bɔ ni mɛi ajwɛŋmɔ baŋ nɔ akɛ kpee oyaa lɛ.\nKɛ́ nɔyeli lɛ tsĩ wɔnitsumɔ lɛ naa po lɛ, wɔbaaya nɔ wɔshiɛ (Kwɛmɔ kuku 13) *\n13. Mɛni wɔkaseɔ yɛ nɔkwɛmɔnɔ kpakpa ni wɔnyɛmimɛi ni hi maji ni tsutsu ko lɛ amɛfeɔ Soviet Union lɛ anɔ lɛ fee lɛ mli?\n13 Esoro he fɛɛ he kɛ bɔ ni shihilɛ feɔ kɛ́ atsĩ wɔnitsumɔ lɛ naa yɛ jɛmɛ. Kɛ̃lɛ, akɛni wɔsumɔɔ Yehowa, ni wɔmiisumɔ ni wɔgba mɛi e-Maŋtsɛyeli lɛ he sane hewɔ lɛ, wɔbaatao gbɛ ko kɛ̃ ni wɔtsɔ nɔ wɔshiɛ. (Luka 8:1; Bɔf. 4:29) Yinɔsaneŋmalɔ ko ni atsɛɔ lɛ Emily B. Baran lɛ tsɔɔ bɔ ni Yehowa Odasefoi ni yɔɔ maji ni feɔ Soviet Union lɛ anɔ lɛ fee amɛshiɛ be ni atsĩ amɛnaa be ko ni eho lɛ. Ewie akɛ: “Be ni nɔyeli lɛ kɛɛ Odasefoi lɛ akɛ amɛkpa shiɛmɔ lɛ, Odasefoi lɛ kɛ amɛkutsoŋbii, mɛi ni amɛkɛtsuɔ nii, kɛ amɛnanemɛi gba amɛhemɔkɛyeli lɛ he sane. Be ni amɔmɔ Odasefoi lɛ kɛtee nitsumɔ nsarai amli yɛ enɛ hewɔ lɛ, amɛshiɛ amɛhã mɛi ni amɛkɛyɔɔ nsarai lɛ amli lɛ.” Yɛ wɔnitsumɔ lɛ naa ni atsĩ lɛ fɛɛ sɛɛ lɛ, wɔnyɛmimɛi lɛ kpaaa shiɛmɔ. Kɛ́ eba lɛ akɛ atsĩ wɔnitsumɔ lɛ naa yɛ he ni oyɔɔ lɛ, bo hu tswaa ofai shi akɛ obaaya nɔ oshiɛ!\nNIBII NI ESAAA AKƐ WƆFEƆ\nEsa akɛ wɔkai akɛ “be yɛ ni afeɔ diŋŋ (Kwɛmɔ kuku 14) *\n14. Lala 39:1 lɛ bɔɔ wɔ kɔkɔ akɛ wɔkafee mɛni?\n14 Mɔ onaabu mli. Kɛ́ atsĩ wɔnitsumɔ lɛ naa lɛ, esa akɛ wɔhã ehi wɔjwɛŋmɔ mli akɛ “be yɛ ni afeɔ diŋŋ.” (Jaj. 3:7) Esaaa akɛ wɔtsɔɔ mɔ fɛɛ mɔ kɛkɛ wɔnyɛmimɛi lɛ agbɛ́i, hei ni wɔkpeɔ yɛ, gbɛi ni wɔtsɔɔ nɔ wɔshiɛɔ, bɔ ni feɔ ni wɔnine shɛɔ mumɔŋ niyenii nɔ, kɛ saji krokomɛi ni tamɔ nakai. Kɛ́ amralofoi lɛ loo amɛnajiaŋdamɔlɔi bi wɔ nibii nɛɛ, esaaa akɛ wɔtsɔɔ amɛ; ni nakai nɔŋŋ esaaa akɛ wɔwieɔ nibii nɛɛ ahe wɔtsɔɔ wɔnanemɛi kɛ wɔwekumɛi ni yɔɔ wɔmaŋ lɛ loo maji krokomɛi anɔ lɛ, kɛ́ amɛji Yehowa tsuji jio, amɛjeee Yehowa tsuji jio. Kɛ́ wɔwie saji ni tamɔ nɛkɛ lɛ ahe wɔtsɔɔ mɛi ni esaaa akɛ amɛleɔ lɛ, wɔkɛ nyɛmimɛi lɛ miiwo oshãra mli.—Kanemɔ Lala 39:1.\n15. Mɛni Satan baasumɔ ni efee? Ni mɛni baaye abua wɔ ni wɔkagbee etsɔne lɛ mli?\n15 Kaahã nibii bibii fite okɛ onyɛmimɛi lɛ ateŋ. Satan le akɛ “kɛ́ shĩa ko te shi ewo lɛ diɛŋtsɛ ehe lɛ, nakai shĩa lɛ nyɛŋ adamɔ shi.” (Mar. 3:24, 25) Enɛ hewɔ lɛ, be fɛɛ be lɛ, ebaasumɔ ni ekɛ mligbalamɔi aba wɔteŋ. Ele akɛ, kɛ́ enyɛ ewo wɔteŋ béi lɛ, wɔ sɔŋŋ wɔkɛ wɔhe baawu, moŋ fe ni wɔbaawu wɔshi lɛ.\n16. Mɛɛ nɔkwɛmɔnɔ kpakpa Nyɛmiyoo Gertrud Poetzinger fee?\n16 Esa akɛ nyɛmimɛi ni etsɛ yɛ asafo lɛ mli lɛ po akwɛ jogbaŋŋ yɛ Satan tsɔne nɛɛ he. Naa niiashikpamɔ ko ni hãa wɔnaa nakai. Ekɔɔ Nyɛmiyoo Gertrud Poetzinger kɛ Nyɛmiyoo Elfriede Löhr he. Nyɛmimɛi yei enyɔ nɛɛ fata mɛi ni afɔ amɛ mu lɛ ahe, ni awo amɛ kɛ nyɛmimɛi yei krokomɛi tsuŋ yɛ Nazi yiwalɛ nsara ko mli. Be ni amɛyɔɔ nsara lɛ mli lɛ, Elfriede hãa wiemɔi kɛwoɔ nyɛmimɛi krokomɛi lɛ hewalɛ. Enɛ hewɔ lɛ, Gertrud bɔi ehe awuŋayeli. Shi sɛɛ mli lɛ, ena akɛ nɔ ni efeɔ lɛ ehiii, ni ekpa Yehowa fai ni eye ebua lɛ. Ewie akɛ, “Kɛ́ mɛi krokomɛi bɔɔ mɔdɛŋ fe wɔ loo atuu sɔ̃i pii awo amɛdɛŋ fe wɔ lɛ, esa akɛ wɔkpɛlɛ nɔ kɛkɛ.” Mɛni ekoŋŋ Gertrud fee koni ekaye Elfriede he awuŋa? Ekɛ ejwɛŋmɔ ma Elfriede sui kpakpai lɛ kɛ bɔ ni ekɛ mɔ fɛɛ mɔ ŋmɔɔ lɛ nɔ. Enɛ ye ebua lɛ ni esaa ekɛ lɛ teŋ. Nyɛmimɛi yei enyɔ nɛɛ fata mɛi ni hiɛ kpãtãaa yɛ yiwalɛ nsarai lɛ amli lɛ ahe, ni amɛye Yehowa anɔkwa ni amɛsɔmɔ lɛ kɛyashi amɛgbe amɛshikpɔŋ nɔ sɔɔmɔ lɛ naa. Kɛ́ sane ba wɔ kɛ wɔnyɛmimɛi lɛ ateŋ, ni wɔmia wɔhiɛ waa wɔsaa lɛ, ebaahã ekomefeemɔ ahi wɔteŋ be fɛɛ be.—Kol. 3:13, 14.\n17. Mɛni hewɔ esaaa akɛ wɔyeɔ wɔtsui naa sane?\n17 Kaaye otsui naa sane. Kɛ́ atsĩ wɔnitsumɔ lɛ naa lɛ, esa akɛ wɔbo gbɛtsɔɔmɔi ni nyɛmimɛi hii ni nyiɛɔ hiɛ lɛ kɛbaahã lɛ toi ni wɔkɛtsu nii. Kɛ́ wɔfee nakai lɛ, wɔnáŋ naagbai. (1 Pet. 5:5) Akɛ nɔkwɛmɔnɔ lɛ, be ni atsĩ wɔnitsumɔ lɛ naa yɛ maŋ ko nɔ lɛ, nyɛmimɛi ni nyiɛ hiɛ lɛ kɛ gbɛtsɔɔmɔ hã akɛ kɛ́ nyɛmimɛi lɛ tee shiɛmɔ lɛ, amɛkahã woji. Nyɛmi nuu gbɛgbalɔ ko ku ehiɛ efɔ̃ gbɛtsɔɔmɔ nɛɛ nɔ ni ehã mɛi woji. Ani ole nɔ ni jɛ mli kɛba? Be ko be ni ekɛ nyɛmimɛi komɛi tee shiɛmɔ amɛkpa lɛ, eyeee be ko ni polisifoi mɔmɔ amɛ ni amɛbibii amɛ saji. Asomoaŋ lɛ, be ni amɛshiɛɔ lɛ fɛɛ lɛ, etamɔ nɔ ni polisifoi lɛ nyiɛ amɛsɛɛ ni amɛhehee woji ni amɛhã lɛ. Mɛni wɔkaseɔ yɛ sane nɛɛ mli? No ji akɛ, kɛ́ ahã wɔ gbɛtsɔɔmɔ, ni wɔmiinu he akɛ gbɛtsɔɔmɔ lɛ ehiii po lɛ, esa akɛ wɔkɛtsu nii. Kɛ́ wɔbo nyɛmimɛi ni Yehowa ehala akɛ amɛnyiɛ wɔhiɛ lɛ toi lɛ, bɔ fɛɛ bɔ ni fee lɛ, Yehowa baajɔɔ wɔ.—Heb. 13:7, 17.\n18. Mɛni hewɔ esaaa akɛ wɔwoɔ mlai ni he ehiaaa?\n18 Kaawo mlai ni he ehiaaa. Kɛ́ asafoŋ onukpai lɛ wo mlai ni he ehiaaa lɛ, amɛmiigba nyɛmimɛi lɛ anaa. Nɔ ko nakai tee nɔ be ni atsĩ wɔnitsumɔ lɛ naa yɛ maŋ ni tsutsu ko lɛ atsɛɔ lɛ Czechoslovakia lɛ. Nyɛmi nuu ko ni atsɛɔ lɛ Juraj Kaminský lɛ wie yɛ nɔ ni tee nɔ lɛ he akɛ: “Be ni amɔmɔ nyɛmimɛi ni nyiɛ hiɛ lɛ kɛ asafoŋ onukpai lɛ ateŋ mɛi pii lɛ, nyɛmimɛi hii ni shwɛ lɛ ateŋ mɛi komɛi bɔi mlai woo yɛ bɔ ni esa akɛ nyɛmimɛi lɛ afee amɛnii amɛhã lɛ he, kɛ nibii ni esa akɛ amɛfee kɛ nibii ni esaaa akɛ amɛfeɔ.” Yehowa hãko wɔteŋ mɔ ko mɔ ko hegbɛ akɛ ewo mɛi krokomɛi mlai. Mɛi ni woɔ mlai ni he ehiaaa lɛ baasusu akɛ amɛmiibu amɛnyɛmimɛi lɛ ahe, shi yɛ anɔkwale mli lɛ, amɛnyɛmimɛi lɛ ahemɔkɛyeli lɛ nɔ nuŋtsɔmɛi moŋ amɛtsɔmɔ lɛ.—2 Kor. 1:24.\nKAAKPA YEHOWA JAMƆ KƆKƆƆKƆ\n19. Yɛ nɔ ni awie yɛ 2 Kronika 32:7, 8 lɛ naa lɛ, mɛni hewɔ esa akɛ wɔfee ekãa ekɔɔɔ he eko nɔ ni Satan baafee?\n19 Satan Abonsam, wɔhenyɛlɔ ni fe fɛɛ lɛ, baaya nɔ efee nɔ fɛɛ nɔ ni ebaanyɛ kɛwa Yehowa tsuji anɔkwafoi ayi. (1 Pet. 5:8; Kpo. 2:10) Lɛ kɛ esamaŋfoi lɛ baasumɔ ni amɛtsĩ wɔnitsumɔ lɛ naa koni wɔkanyɛ wɔjá Yehowa. Shi wɔhãŋ amɛhe ŋmiŋmi amɔ wɔ ni wɔkpa Yehowa jamɔ kɔkɔɔkɔ! (5 Mo. 7:21) Yehowa yɛ wɔsɛɛ, ni ebaaya nɔ eye ebua wɔ kɛ́ atsĩ wɔnitsumɔ lɛ naa po.—Kanemɔ 2 Kronika 32:7, 8.\n20. Mɛni otswa ofai shi akɛ obaafee?\n20 Be ni afã blema Kristofoi lɛ akɛ amɛkashiɛ dɔŋŋ lɛ, amɛkɛɛ nɔyelɔi lɛ akɛ: “Kɛ́ eja yɛ Nyɔŋmɔ hiɛ akɛ abo nyɛ moŋ toi fe Nyɔŋmɔ lɛ, nyɛ diɛŋtsɛ nyɛkojoa. Shi wɔ lɛ, wɔnyɛŋ wɔkpa nibii ni wɔna kɛ nibii ni wɔnu lɛ ahe wiemɔ.” (Bɔf. 4:19, 20) Nyɛhãa wɔkasea blema Kristofoi lɛ, ni wɔtswa wɔfai shi akɛ, wɔkpaŋ Yehowa jamɔ kɔkɔɔkɔ, ekɔɔɔ he eko nɔ ni baaba.\nMƐƐ GBƐ NƆ ŊMALƐI NƐƐ BAAYE ABUA BO NI OYA NƆ OJÁ YEHOWA KƐ́ ATSĨ WƆNITSUMƆ LƐ NAA?\n3 Mose 26:36, 37\n^ kk. 5 Kɛ́ nɔyeli lɛ tsĩ wɔnitsumɔ lɛ naa lɛ, mɛni esa akɛ wɔfee? Nikasemɔ nɛɛ baatsɔɔ wɔ nibii komɛi ni esa akɛ wɔfee kɛ nibii komɛi ni esaaa akɛ wɔfeɔ, koni naatsĩi lɛ akahã wɔkpa Yehowa jamɔ kɔkɔɔkɔ!\n^ kk. 59 MFONIRI LƐ HE SANE: Mfonirii lɛ fɛɛ kɔɔ Odasefoi ni miisɔmɔ yɛ maji ni nɔyeli lɛ hãaa wɔná heyeli kɛsɔmɔ Yehowa lɛ anɔ lɛ ahe. Nyɛmimɛi fioo komɛi ebua amɛhe naa yɛ nyɛmi ko nitoohe.\n^ kk. 61 MFONIRI LƐ HE SANE: Nyɛmi yoo ko (mɔ ni yɔɔ abɛku lɛ) kɛ yoo ko miigba sane bɔ ni afee ni ená hegbɛ kɛye lɛ odase.\n^ kk. 63 MFONIRI LƐ HE SANE: Polisifoi emɔ nyɛmi nuu ko ni amɛmiibibii lɛ esafo lɛ he saji, shi etsɔɔɔ amɛ.